Libijski pobunjenici povlače se iz Ras Lanufa, pred ofanzivom Gadafijevih snaga\nLibijski pobunjenici kažu da su morali da se povuku iz ključne naftne luke Ras Lanuf, pred ofanzivom snaga lojanih libijskom lideru Moameru Gadafiju.\nNovinske agencije prenose da su u tom području danas u toku intenzivne borbe, sa snažnom artiljerijskom i raketnom vatrom vladinih snaga. U izveštajima se kaže da se veliki broj pobunjenika u kamionetima povlači na istok.\nGadafijeve snage su juče zaustavile napredovanje pobunjenika ka zapadu, zasipajući ih tenkovskom i artiljerijskom vatrom i nateravši ih u panično povlačenje ka Ras Lanufu. Pobunjenici su bežeći apelovali na saveznike da im pomognu vazdušnim napadima.\nKasno sinoć, Gadafijeve snage doprle su do predgrađa Ras Lanufa, odakle se čula vatra iz teškog oružja.\nU međuvremenu, trupe lojalne Gadafiju i dalje drže obruč oko Misrate, poslednjeg značajnog pobunjeničkog uporišta na zapadu. Jedan pobunjenički vođa u tom, trećem po veličini libijskom gradu, rekao je juče da Gadafijeve snage sa položaja oko grada i duž jednog puta koji kontrolišu vladine snage, "otvaraju nasumičnu vatru" na centar koji je u rukama pobunjenika.\nJedan predstavnik opozicije rekao je da Gadafijeve snage proteruju porodice iz njihovih kuća u Misrati i da je situacija veoma opasna. Američka mornarica je saopštila da su dva njena aviona i jedan raketni razarač kasno sinoć napali nekoliko brodova libijske obalske straže u Misrati, kako bi ih sprečili da topovima gađaju trgovačke brodove.\nObama: Režim zna da mu vreme ističe\nAmerički predasednik Barak Obama kaže da libijski lider Moamer Gadafi i njegovi saradnici znaju da se njegova vladavina približava kraju, dok međunarodna zajednica pojačava pritisak na njegovu vladu.\nU jučerašnjem televizijskom intervjuu predsednik Obama je rekao kako veruje da Gadafi i njegovi savetnici znaju da im vreme ističe.\n"Krug oko Gadafija shvata da se omča steže, da su im dani verovatno izbrojani i da će morati da razmisle o svojim sledećim potezima. Ali, kao što sam ranije jasno rekao, ono što mogu da urade jeste da pošalju signal da je on spreman da napusti vlast. Do tada, nastavićemo sa pritiskom", rekao je američki predsednik.\nBritanski premijer Dejvid Kameron danas je izvestio parlament o akcijama koalicije.\n"Mogu da kažem da je situacija očigledno vrlo fluidna, ali niko ne sumnja u to da se prekid vatre i dalje krši pa smo stoga apsolutno u pravu što održavamo pritisak, u skladu sa rezolucijom Saveta bezbednosti. Mogu da potvrdim da je koalicija juče sprovela akciju protiv režimskih snaga koje su uznemiravale civilne brodove u pokušaju da uđu u Misratu. Juče i tokom noći Kraljevsko vazduhoplovstvo je dejstvovalo 24 puta, uništavajući artiljeriju i oklopna borbena vozila kraj Sirtea", rekao je britanski premijer.


GRAD TURIZMA - CityOfNis\nVrhunska hotelijerska ponuda i usluga u skladu sa svetskim standardima\nJužnjačko gostoprimstvo je poznato u Srbiji i u svetu, a neki put čak možemo da čujemo sintagmu „agresivno“ južnjačko gostoprimstvo.\nMožda zbog naše prevelke želje da svakog ko dođe ugostimo tako da se ne oseća kao gost već kao da je kod svoje kuće. I možemo slobodno da kažemo da smo uspešni u toj nameri s obzirom na sve veći broj turista koji posećuju naš grad i rado mu se vraćaju kada god za to imaju prilike.\nPrema podacima Turističke ogranizacije Niša, Niš konstantno beleži rast broja turista, čemu pogoduje razvoj aerodroma “Konstantin veliki” i sve veći broj letova ka evropskim gradovima.\nSVETSKI NIVO UZ TRADICIONALNO GOSTOPRIMSTVO\nDa bismo išli uz korak sa interesovanjem za „Carski grad“, osim topline i dobrog raspoloženja koji dočekuju svakog ko dodje, sada se već možem pohvaliti sa vrhunskom hotelijerskom ponudom i uslugom u skladu sa svetskim standardima. U današnje vreme da biste postigli visok nivo kvaliteta hotelskih usluga, organizacija rada mora da se temelji na saradnji, timskom radu i naravno zahtevima i željama gostiju. Dobra usluga u hotelijerstvu je rezultat dobre organizacije kojom se niški hoteli itekako mogu pohvaliti, ali i srdačnosti koja je možda presudan kriterijum za dugoročnu ocenu kvaliteta usluge.\nTežnja niških vlasnika i menadžera hotela je da pruže uslugu koja je na svetskom nivou, uz naše tradicionalno gostoprimstvo. Sudeći po komentarima zadovoljnih gostiju a i Nišlija koji počinju da prate kulturu evropskih prestonica i sve češće odlaze u hotele na ručkove ili relaksaciju, to im ide od ruke.\nNa veliko zadovoljsto Nišlija i njegovih gostiju niški hotel „Ambasador“ po kome je naš grad dugo bio prepoznatljiv u potpuno novom ruhu krenuo je sa radom. Takođe se radi na renoviranju starog niškog hotela „Park“ koji je sagrađen davne 1936. godine.


BILTEN AKTIVNOSTI PS VISOKO ZA DANE 12. I 13. MAJ 2018. GODINE | Visoko\nBILTEN AKTIVNOSTI PS VISOKO ZA DANE 12. I 13. MAJ 2018. GODINE\nNa području PS Visoko za navedeni dan prijavljena su dva krivična djela nasilničkog ponašanja (član 362. KZFBIH).\nEvidentirana su dva slučaja narušavanja javnog reda i mira naročito drskim ponašanjem.\nPolicijski službenici kontrolisali su 30 vozača i vozila, kojom prilikom su uručili ukupno 10 prekršajnih naloga. Prema strukturi prekršaja vozači su sankcionisani za prekršaje počinjene u saobraćaju kao što su: upravljanje vozilom pod dejstvom alkohola (3 vozača), prekoračenje dozvoljene brzine, nekorištenje zaštitne kacige, nekorištenje sigurnosnog pojasa, nepoštivanje obaveza vozača prema pješacima, prelazak saobraćajnice mimo pješačkog prelaza, nepropisno parkiranje, neposjedovanje potrebne opreme ili dokumentacije i dr.\nNa području PS Visoko za navedeni dan prijavljeno je jedno krivično djelo krađe (član 286. KZ FBIH).\nIzvršeni su uviđaji na licu mjesta 3 saobraćajne nezgode u kojima je jedno lice zadobilo lakše tjelesne povrede, dok je na vozilima nastupila manja materijalna šteta.\nPolicijski službenici kontrolisali su 24 vozača i vozila, kojom prilikom su uručili ukupno 7 prekršajnih naloga. Prema strukturi prekršaja vozači su sankcionisani za prekršaje počinjene u saobraćaju kao što su: upravljanje vozilom pod dejstvom alkohola (1 vozač), prekoračenje dozvoljene brzine, nekorištenje zaštitne kacige, nekorištenje sigurnosnog pojasa, nepropisno parkiranje, neposjedovanje potrebne opreme ili dokumentacije i dr.\nU narednom periodu policijski službenici ove PS će vršiti pojačane kontrole vozača koji upravljaju vozilom pod dejstvom alkohola.\nRedovno se vrši kontrola saobraćaja sa posebnim akcentom na nepropisno parkirana vozila u ulicama gdje je evidentna veća frekvencija kretanja pješaka kao što su ulica Branilaca, Gornje Rosulje, Kralja Tvrtka, Čaršijska, Tabhanska i Alije Izetbegovića, te područja Šarenih Hanova u Moštru.


Gradonačelnik prisustvovao prvom postavljanju podzemnih kontejnera | Kruševac Info\nGradonačelnik prisustvovao prvom postavljanju podzemnih kontejnera\nPostavljanjem podzemnog kontejnera kod Stare zelene pijace počela je prva faza ovih radova.\nU narednom periodu biće postavljeno deset ovakvih kontejnera u užem centru grada gde je, prema rečima direktora JKP Kruševac Bobana Kostića, najveći broj poslovnih i stambenih objekata.\nNa lokaciji kod Stare zelene pijace počeli su radova na postavljanju prvog podzemnog kontejnera. U narednom periodu kontejneri će biti postavljeni na najfrekventnijim mestima u gradu, a jedan ovakav kontejner menja četiri obična. „Radove finansira JKP Kruševac, a njihova vrednost je oko 3,5 miliona dinara“, rekao direktor ovog preduzeća Boban Kostić:\n– Grad Kruševac i Javno komunalno preduzeće, udruženim snagama idu na to da grad dobije podzemne kontejnere i da sadašnje zamenimo savremenim gde neće bit smeća pored i van kontejnera. Lokacije koje su predviđene za postavljanje kontejnera su Češalj 1 i 2, Stara pijaca, Lamela i još nekoliko lokacija u centru grada.\n„Za nepunih osam meseci JKP Kruševac se potrudilo da sredi grad, a postavljanje ovih kontejnera korak dalje je u nastojanju da naš grad ostane jedan od najčistijih u Srbiji“, istakao je gradonačelnik Kruševca Bratislav Gašić – Sve ovo što vidite da se radi po gradu, a i sada postavljanje podzemnih kontejnera vode Kruševac u red velikih gradova.\n« Državni sekretar Ministarstva zdravlja posetio Kruševac\nCentar za socilajni rad u Trsteniku organizovao stručni skup »


Kompanija "Gomex" otvorila „Trening centar“ za zaposlene\nKompanija „Gomex“ otvorila „Trening centar“ za zaposlene\nObjavljeno 21.08.2013. u 19h\nKompanija „Gomex“ otvorila je u Zrenjaninu Trening centar za potrebe obučavanja zaposlenog kadra za rad u lancu maloprodajnih objekata.\nU Trening centru polaznici će pohađati intenzivne programe prilagođene radnicima koji se pripremaju za radna mesta kasira i poslovođe. Na kraju edukativnog procesa, svi koji budu ispunili stroge kriterijume programa, dobiće Sertifikate o savladanim veštinama.\n„Ovaj trening centar predstavlja korak napred i nastavak razvoja „Gomexa“. Kroz naše poslovanje došli smo do zaključka da edukacija i stručno osposobljavanje zaposlenih postaje jedan od bitnih problema u sistemu. Mi imamo 100 prodavnica na 100 lokacija u Srbiji u kojima ljudi imaju različite navike i obrazovanja. Kako bi svi radili na isti način, ali i da bismo mogli da uvedemo standarde u poslovanju, neophodno je bilo uvesti jednu vrstu obrazovanja“ izjavio je na današnjem otvaranju osnivač i prvi čovek kompanije „Gomex“, Goran Kovačević.\nPlan i program obuke podeljen je u nekoliko segmenata, od rada na kasi, naplate, fakturisanja, administrativnih poslova za poslovođe, do svih ostalih poslovnih procesa vezanih za maloprodaju.\nKompanija je za obuku obezbedila adekvatnu literaturu, a veštine i znanja na polaznike prenose predavači, stručnjaci u svojim oblastima.\nEdukacije će se odvijati u malim grupama od 15 do 20 polaznika. Učionica je opremljena savremenim pomagalima za nastavu koja podrazumevaju rad u uslovima identičnim onima koji radnike očekuju već prvog radnog dana.\nKako se „Gomexovi” maloprodajni objekti nalaze u različitim krajevima naše zemlje, prostor je opremljen i smeštajnim kapacitetima za 12 ljudi koji nisu iz Zrenjanina, a boraviće tokom obuke u Trening centru.\nTagovi:edukacija, Goran Kovačević, kasir, obuka, poslovođa, Trening centar, zaposleni\nObuke za osobe sa invaliditetom za vođenje poslovnih knjiga i izradu obuće\nČetvrta kvartalna konferencija za zaposlene u kompaniji „PerSu“


FK Tuzla City: Podrška Čeliku i Zvijezdi 09 - PLBiH - Premijer liga BiH\nFK Tuzla City: Podrška Čeliku i Zvijezdi 09\nI drugi tuzlanski klub se oglasio o mogućem proširenju Premijer lige BiH.\nSaopštenje FK Tuzla City prenosimo u cjelosti.\n“U nastojanju da zadrže premijerligaški status, Fudbalski klub Tuzla City daje podršku sportskim prijateljima Čeliku i Zvijezdi 09 u nastojanju da ostvare svoja prava.\n– S obzirom da je Tuzla Cityju učinjena velika nepravda, jer nam nije omogućeno da na terenu ostvarimo naš cilj ove sezone, a to je plasman među četiri najbolje ekipe i izlazak na evropsku scenu, smatramo da će u NSBiH imati više sluha prema ekipama koje se bore za opstanak.\nNa ovaj način bi se barem prema klubovima koji se bore za opstanak ostvarila pravda kada već nije prema klubovima koji su vodili borbu za vrh tabele i izlazak na međunarodnu scenu”, stoji u saopštenju objavljenom na zvaničnoj stranici.\nPrevious Iz FK Sloboda komentarisali moguće proširenje PLBiH\nNext FK Radnik podržao inicijativu za proširenje lige


Premijer Crne Gore Zdravko Krivokapić u Parlamentu Crne Gore, Podgorica 24. jun 2021.\nUkoliko premijer Crne Gore Zdravko Krivokapić smijeni čelne ljude sistema bezbjednosti, to bi bila crvena linija preko koje zapadni partneri ne bi mogli preći što bi moglo dovesti do gubitka podrške Crnoj Gori, smatra politički analitičar Zlatko Vujović.\nSmjenu ministra unutrašnjih poslova Sergeja Sekulovića i direktora Uprave policije Zorana Brđanina javno je 6. septembra zatražio Demokratski front (DF). Zahtjev je uputio jedan od lidera DF Nebojša Medojević, jer su navodno, njih dvojica bili protiv sprovođenja široke policijske akcije razbijanja blokada na Cetinju kako bi se omogućilo ustoličenje mitropolita crnogorsko primorskog Srpske pravoslavne crkve (SPC) Joanikija u Cetinjskom manastiru.\n”Pozivam Krivokapića da odmah razriješi ministra i direktora policije jer su to ljudi koji treba da odgovaraju zbog zavjere. Cilj juče je bio stvaranje institucionalnog haosa, internacionalizacija političke krize i vraćanje DPS-a na vlast uz nasilje i određene elemente terorizma“, kazao je Medojević.\nPrema mišljenju Vujovića, zapadni patneri neće prihvatiti ove smjene:\n„Danas se suočavamo sa situacijom da su Vladi ponovo poslate poruke od strane naših zapadnih partnera, da su smjene u konkretnom slučaju, direktora Uprave policije Brđanina, prelazak crvene linije. To bi značilo da će biti uskraćena podrška zapadnih partnera“.\nOvih dana premijer Krivokapić i najviši državni zvaničnici se intenzivno sastaju sa zapadnim diplomatama.\nSekulović i Brđanin smatrali su da je ustoličenje na Cetinju visok bezbjedonosni rizik. Nasurot njima SPC i Krivokapić, koji je na predlog crkve izabran za premijera, su na tome insistirali. Neizvijesnost da li će se ustoličenje obaviti na Cetinju ili izmjestiti u Podgoricu, trajalo je do par sati uoči početka ceremonije.\nUstoličenje je ipak obavljeno u Cetinjskom manastiru, 5. septembra uprkos dvodnevnim protestima građana koji to smatraju srpskom „okupacijom“.\nJake policijske snage razbile su proteste velikom dozom suzavca a Joanikije i patrijarh srpski Porfirije koji ga je ustoličio, vojnim helikopterom transportovani su do manastira uz podršku antiterorističke jedinice.\nURA protiv smjene u policiji\nSekulovića i Brđanina podržava i potpredsjednik Vlade Dritan Abazović koji je zadužen za koordinaciju službi bezbjednosti. U tom kontekstu, potpredsjednik njegovog Građanskog pokreta URA Miloš Konatar saopštio je da, bilo koji pojedinac ili grupa koji pokušaju da ugrozi evropski put Crne Gore ne mogu imati podršku te stranke.\n„Građani ne treba da imaju dilemu da je svaki napad na ljude koji su u vrhu bezbjednosnog sektora motivisan ili namjerom da se sektorom upravlja van Crne Gore i za račun drugih država, ili pokušajem da se zaustavi borba protiv šverca i kriminala, ili namjera da se Crna Gora skrene sa evropskog puta“, saopštio je Konatar.\nNakon što su Demokratski front, Demokrate, i URA osvojile vlast avgusta prošle godine i formirale Vladu, na osnovu sporazuma o ekspertskoj Vladi koji je potpisan odmah nakon izbora, uz podršku Evropske unije i Sjedinjenih Država, najjači savez DF je ostao bez funkcija u samoj Vladi.\nKao kompenzaciju DF je dobio ogroman broj funkcija po dubini državnih institucija. Ipak, nezadovoljan zbog neučešća u izvršnoj vlasti sve vrijeme je oštro kritikovao rad Vlade pozivajući premijera Krivokapića da podnese ostavku.\nDo približavanja stavova DF-a i premijera Krivokapića došlo je tokom ustoličenja mitropolita Srpske pravoslavne crkve Joanikija. Funkcioneri DF-a su dali podršku premijeru da sprovede sve aktivnosti kako bi se omogućilo mitropolitu Joanikiju, da se uprkos protestima ustoliči u Cetinjskom manastiru.\nIsti stav imao je i zvanični Beograd sa kojim DF ima blisku političku saradnju.\nPolitički analitičar Zlatko Vujović kaže da je njegov utisak da je uticaj zapadnih partnera na političke prilike i Vladu Crne Gore rapidno opao:\n„Uticaj zapadnih partnera je rapidno opao posebno na premijera Krivokapića. Demokratski front i neki drugi predstavnici Vučića u Crnoj Gori su dramatično ojačali“.\nVujović naglaša da Evropska Unija više nije u fokusu interesovanja dijela Vladinih zvaničnika:\n„Čak su neki drugi veliki igrači preuzeli 'kontrolne pakete' i njima priča o evropskim integracijama ništa ne znači. Mislim da je predsjednik Srbije Vučić uspio da zaustavi proces pridruživanja Crne Gore Evropskoj uniji, kao što je to u jednom trenutku uspio Putin (ruski predsjednik Vladimir) sa Ukrajinom“.\nVujović smatra da u Crnoj Gori „svjedočimo jednoj vrsti modificiranog scenarija, a to je zaustavljanje puta ka EU, a sa druge strane potpuno kompromitovanje pozicije Crne Gore u sistemu NATO strukture“.\nDestabilizacija Ukrajine od strane Rusije nije učinjena samo okupacijom poluostrva Krim 2014. godine, i sukobima na istoku te države između ruskih separatista i ukrajinskih snaga. Rusija je ostvarila i dubok upliv u unutrašnju politiku Ukrajine, podržavajući snage koje se protive evropskim i NATO integracijama zemlje.\nVlada: Nastavljamo sa integracijama\nGlavna pregovaračica Crne Gore sa Evropskom unijom Zorka Kordić kaže za Radio Slobodna Evropa da ne očekuju da bi odluke iz nadležnosti Vlade mogle ugroziti postojeću podršku Brisela:\n„Već naprotiv – očekuje nas nastavak aktivnosti na ispunjenju uslova za članstvo u Uniji uz sveobuhvatnu pomoć Evropske komisije, kako bismo ne samo osnažili povjerenje država članica i institucija EU, već i očuvali podršku koju nam daju crnogorski građani u pogledu pristupanja EU“, navodi Kordić.\n'Popis za potrebe Vučića'\nJoš jednu crvenu liniju, u odnosu na podršku međunarodne zajednice, Vujović vidi i u brzim pripremama za održavanje popisa stanovništva, bez prethodno sprovedenih procedura.\nVlada je, naime, iznenada pokrenula proceduru predlaganja Zakona o popisu stanovništva, iako su prethodno premijer Krivokapić i vicepremijer Abazović izrazili sumnju da je moguće sprovesti sve zakonske procedure za održavanje popisa do kraja godine.\nSavjet statističkog sistema trebalo je prije dva dana da se izjasni o Nacrtu zakona, koja je zakazana po hitnom postupku.Dragan Koprivica iz Centra za demokratsku tranziciju kazao je da je od Savjeta traženo da se u roku od 24 sata izjasni da li prihvata Nacrt zakona, zbog čega je podnio ostavku.\nDo ubrzane izrade Zakona o popisu došlo je nakon upozorenja Demokratskog fronta da će u parlamentu uskratiti podršku Krivokapićevoj Vladi ukoliko taj pravni akt u septembru ne bude dostavljen Skupštini.\n„Najavljeno usvajanje Zakona o popisu je van svake procedure. Međutim ono što više brine, a što se dešava van očiju javnosti je, pokušaj pravljenja jednog tima koji bi trebalo da obezbjedi rezultate popisa koje bi predsjednik Vučić predstavio u svojoj predizbornoj kampanji u aprilu naredne godine“, kaže analitičar Zlatko Vujović.\nOn vjeruje da će i to biti crvena linija preko koje zapadni partneri teško da će preći:\n„Ne može se dozvoliti neregularno sprovođenje popisa, a posebno da se urgentnim održavanjem popisa uz zloupotrebe dokaže da je politika predsjednika Srbije Vučića dovela do toga, da Crna Gora promijeni svoj identitet“.\nU avgustu prošle godine, uoči izbora u Crnoj Gori predsjednik Srbije Aleksandar Vučić je rekao da je za "srpski narod važan popis u Crnoj Gori". DF očekuje da će popis pokazati da je u Crnoj Gori najviše građana koji se izjašnjavaju kao Srbi.\nOni su sredinom avgusta ocijenili da bi neodržavanje popisa stanovništva do kraja godine direktno bilo usmjereno protiv srpskog naroda u Crnoj Gori.\n"Premijer je izabran voljom ljudi koji znaju ko su i šta su, i koji žele da se to konačno verifikuje na prvom slobodno organizovanom popisu od 1945. godine. Krivokapić pristaje na rezultate falsifikovanog popisa iz 2011. koji je u uslovima diktature i ucjena sprovela Demokratska partija socijalista", kaže se u reagovanju DF-a.\nPopis je bio planiran za april ove godine, ali nije mogao biti sproveden zbog neusvojenog budžeta i pandemije korona virusa. Praksa je da se realizuje svakih deset godina.


Vreme 928 - Diplomatija: A sad adio -->\nProterivanjem ambasadora susednih država Srbija je učinila nešto što je dozvoljeno, što nije neuobičajeno i što se i ranije događalo. Pravi problem nastaće onog trenutka kada se nadležne institucije zapitaju šta im je dalje činiti\nNEPOŽELJNI U BEOGRADU: Anka Vojvodić...\nKad se neko naljuti na komšiju i istera ga iz kuće, to je svakako stvar koja ima dugoročne posledice. Komšija se žali drugim komšijama, onaj ko ga je izbacio mora silno da objašnjava razloge svog postupka, a pritom je vrlo verovatno da zavađene strane više ne piju kafu zajedno i da isterani komšija u nekada prijateljsku kuću više ne svraća.\nU slučaju proglašenja crnogorske ambasadorke i makedonskog ambasadora nepoželjnim osobama (persona non grata), samo se na prvi pogled dogodila slična stvar: komšije se žale drugim komšijama, Srbija mora da objašnjava razloge svog postupka, ali sve ostalo je drugačije. Pre svega, Srbija iz kuće nije isterala komšije – isterala je samo njihove predstavnike, pojedinačno; grupno posmatrane, komšije su, makar zvanično, i dalje na spisku poželjnih. Osim toga, lako može da joj se dogodi da se, umesto isteranih, već sutra pojave novi komšijski predstavnici i da, uprkos tome što je lupila šakom o sto i rekla "istorijsko ne", bude prinuđena da razmišlja šta će sa njima.\n...i Aleksandar Vasilevski\nBEČKA PRAVILA: Prema članu 9 Bečke konvencije, koja uređuje diplomatske odnose i koja je usvojena 1961. godine, "svaka država može u svako doba, i bez ikakvog objašnjenja" da proglasi bilo kog člana diplomatskog kora nepoželjnom osobom, odnosno personom non grata. "U takvim slučajevima", kako navodi konvencija, matična država će "ili opozvati osobu koja je u pitanju ili okončati njenu misiju". U prevodu, Srbija, baš kao i bilo koja druga država, ima pravo da proglasi nepoželjnim koga god hoće i kad joj se hoće. "Jedna država može bez obrazloženja da radi razne stvari. Može da prizna neku državu, može da proglasi ambasadora personom non grata. Međutim, sve što je dozvoljeno, nije istovremeno i pametno. Povlačenje naših ambasadora iz zemalja koje su priznale Kosovo bila je blaža diplomatska mera, dok je proterivanje ambasadora tih zemalja mera koja implicira da su ti ambasadori tome nešto lično doprineli", objašnjava za "Vreme" profesor međunarodnog prava Vojin Dimitrijević. On kaže da je Srbija zaista mogla da protera diplomatske predstavnike Crne Gore i Makedonije baš onako kako kaže ministar inostranih poslova Vuk Jeremić – retorziono (na pravni akt koji nije prijateljski, odgovara se takođe pravnim aktom koji nije prijateljski). Međutim, Dimitrijević podseća da i Crna Gora i Makedonija odmah mogu da imenuju nove ambasadore (koji nisu proglašeni nepoželjnim) i da posle toga Srbija odlučuje da li će da ih prihvati.\nProfesor međunarodnih odnosa Ivo Visković takođe ističe da obe države mogu da imenuju ambasadore, ali da to ne znači i da će oni automatski biti prihvaćeni, odnosno da će dobiti agreman. "Nema tu jasno propisanog sledećeg poteza, svi potezi su u nadležnosti određenih država. Ipak, u ovakvoj situaciji se ne izdaje agreman", objašnjava Visković, ističući još da je Srbija svoje poteze unapred najavila, odnosno da je Crna Gora bila obaveštena da će Srbija biti prinuđena da uradi ono što je uradila.\nNEPOSLUŠNE DIPLOMATE: Iako se član 9 Bečke konvencije obično primenjuje u slučajevima kada su predstavnici diplomatskog kora učinili neko krivično delo, kada se sumnja u špijunažu unutar diplomatske misije (pa se protera nekoliko nižih činovnika), u istoriji se događalo da su proterivani i ambasadori – u tom slučaju, kako za "Vreme" kaže profesor Visković, reaguje se "na postupak koji vređa suverenitet države prijema" ili na "delatnost nespojivu s funkcijom ambasadora".\nOva praksa, inače, nije toliko neuobičajena koliko na prvi pogled izgleda – primera radi, američki ambasador nedavno je proglašen personom non grata u Venecueli, a ranije i u Nikaragvi, SSSR, Ekvatorijalnoj Gvineji... Ipak, pre svega je zapamćen slučaj Džordža F. Kenana, koji je 1952. proteran iz Moskve, da bi deset godina kasnije bio čak i ambasador SAD u Jugoslaviji. Na redovnoj konferenciji za novinare Kenan je uporedio policijsko okruženje u svojoj moskovskoj rezidenciji sa onim koje je imao kao zatočenik u Berlinu tokom Drugog svetskog rata. Kremlj je bio toliko uznemiren ovom komparacijom, da ga je hitno proglasio personom non grata i zabranio mu da se ikada više vrati u SSSR. (Inače, osim kratkog ambasadorskog staža u Beogradu, Kenanova biografija beleži i dve Pulicerove nagrade, kao i činjenicu da mu ni Moskva, a ni Jugoslavija, nisu bitnije uticale na zdravlje – umro je u 101. godini.) Što se tiče naših prostora, iz bivše Jugoslavije proterano je nekoliko ambasadora, ali je i više jugoslovenskih ambasadora bilo proglašeno personom non grata u raznim državama, posebno u vreme sukoba u vezi s Informbiroom. Najpoznatiji slučaj verovatno je proterivanje američkog ambasadora Lorensa H. Silbermana koga je 1976. lično Tito optužio za "iniciranje kampanje protiv Jugoslavije".\nKad se sve sabere i oduzme, ispada da je Srbija uradila ono što ima pravo da radi, da su se slične stvari događale i ranije, kao i da se nikako ne može predviđati šta bi sledeće moglo da se dogodi. Ukoliko Crna Gora i Makedonija zaista imenuju nove ambasadore, može im se dogoditi da ne dobiju agreman, ali je isto tako moguće da ga dobiju istog časa. S druge strane, opet "retorziono", moglo bi doći do niza komplikacija na diplomatskom i drugim nivoima. U ovoj situaciji, međutim, to je manje stvar diplomatije, a više mentaliteta i političke računice onih koji donose odluke.\nNažalost, time se Bečka konvencija ne bavi.


Užasna nesreća na Drini: Utopili se unuk i deda koji je pokušao da ga spase\nTragediju je, zahvaljujući dedinoj hrabrosti, preživeo mlađi unuk Marko kog je Stojan Simić (63) uspeo da odgurne kao obali. DEDA i unuk Stojan Simić (63) i Mihailo Simić (14) iz Salaša Crnobarskog utopili su se u Drini na plaži u svom selu, u… »\nZbog napuštenog prtljaga ograđen deo sarajevskog aerodroma\nZbog napuštenog prtljaga danas je na kratko bio ograđen deo međunarodnog aerodroma u Sarajevu. Zbog napuštenog prtljaga danas je na kratko bio ograđen deo međunarodnog aerodroma u Sarajevu. Kako je javio portal k lix.ba, napušteni prtljag se… »\nBerlin: Racije i hapšenja zbog krađe novčića iz muzeja\nJedinice nemačke specijalne policije izvele su rano jutros racije u nekoliko stanova u Berlinu u vezi sa krađom u martu zlatnog novčića teškog 100 kilograma i vrednog oko četiri miliona evra. Jedinice nemačke specijalne policije izvele su rano… »


Ernesto Gevara de la Serna, poznatiji kao Če Gevara ili samo Če; rođen 14. juna 1928. u mestu Rosario, u Argentini.Najpoznatiji revolucionar sveta, marksista, kubanski gerilski vođa i teoretičar, lekar, diplomata i pisac Ernesto Če Gevara, ubijen je 9. oktobra 1967. u bolivijskom selu La Igera, dan nakon što je zarobljen. Iako ima onih koji tvrde da je „ umeo da bude i svirep“, njegovu istorijsku važnost niko ne osporava. Američki časopis Tajm proglasio je Čea „jednim od dvadeset najvećih svetskih ikona i heroja u okviru 100 najuticajnijih ljudi 20. veka“, a prema oceni Akademije umetnosti u Merilendu njegova fotografija, čiji je autor Alberto Dijaz, predstavlja „najpoznatiju fotografiju na planeti i simbol 20. veka“: Čuvena fotografija Če Gevare, fotografa Alberta „Korde“ Dijaza, od 5. marta 1960. godine\nPohvale na račun Gevare nikada nije štedeo ni čuveni borac protiv aparthejda Nelson Mandela, koji ga je smatrao „inspiracijom za svakog slobodoljubivog čoveka“, dok je filozof Žan- Pol Sart rekao da je Če „živeo svoje reči, govorio svoja dela, i njegova priča i priča sveta išle su paralelnim tokom“. Poštovanje čoveku koji se angažovao u pokretima za oslobađanje od diktatorskih režima putem gerilske borbe u nekoliko država iskazao je i kolumbijski pisac Gabrijel Garsija Markes, koji je jednom prilikom rekao da bi „mogao da piše hiljadu godina, na milion strana o Če Gevari“. Meštani bolivijskog sela u kojem je ubijen smatraju ga bićem nadljudskih sposobnosti i imaju običaj da kažu „Če, pomozi nam da zemlja dobro rodi“. Neki od njih nazivaju ga i „Sveti Ernesto od La Igere“.Kubanci slave Gevaru kao jednog od najvećih narodnih heroja, a njegov saborac i nekadašnji lider te države Fidel Kastro opisao ga je kao „čoveka dubokih ideala, čoveka u čijem umu se komešao san o borbi“.Če je i izvan Latinske Amerike postao moderan mit, jedan od najuzbudljivijih simbola našeg vremena. Takav je ostao i na Kubi. Takav je bio kada je kročio na njeno tle: neposredno nakon što je u Gvatemali stigao da vidi poraz revolucije, na Kubi je postao saučesnik u njenoj pobedi. U kubanskoj revoluciji, koju je zajedno sa Kastrovim barbudosima pripremao još u Meksiku, on je imao važne vojničke zadatke i odgovorne političke dužnosti. U završnoj ofanzivi rukovodio je jednom od najznačajnijih bitaka, zatim je sa Kastrom razrađivao koncept oružanih snaga i agrarne reforme, nakon toga postao direktor Nacionalne banke, naposletku ministar industrije… Kao neumorni emisar kubanske revolucije, posetio je mnoge zemlje Azije, Afrike i Evrope, a sastao se i s Titom na Brionima. Posebno se trudio da ostvari bliže veze između novooslobođenih zemalja Azije, Afrike, Kube i Latinske Amerike, tri siromašna i buntovna kontinenta.U govoru održanom u decembru 1964. u sedištu Ujedinjenih nacija u Njujorku Če Gevara je kao zvaničan predstavnik Kube predstavio svoju viziju Latinske Amerike kao „porodice od 200 miliona ljudi koje muče iste muke“.\nČe je napustio Kubu oktobra 1965, objasnivši u oproštajnom pismu Kastru da su njegove „skromne mogućnosti“ potrebne drugim delovima sveta. „Ja mogu da učinim ono što je tebi uskraćeno zbog odgovornosti koju imaš pred Kubom… Na novim bojištima nosiću u sebi osećanje da vršim najsvetiju od svih dužnosti: boriti se protiv imperijalizma svugde gde on postoji. Oslobađam Kubu svake odgovornosti, osim one koja proizilazi iz njenog primera“, napisao je svom prijatelju.Poslednja stanica na Čeovom životnom putu bila je Bolivija, gde je stigao 6. novembra 1966, u želji da podigne revoluciju. U ustaničkoj bazi sačekala ga je grupa kubanskih gerilaca, dok je oko dva meseca kasnije tu stigao i Mario Monhe, generalni sekretar Komunističke partije Bolivije. Budući da dogovor o saradnji nije postignut, Čeu je ostalo da se bori bez podrške bolivijskih komunista. Ubrzo potom, vlade Bolivije i Vašington su saznali za njegovo prisustvo u Boliviji i počeo je lov na njega, koji je obuhvatao oko 1.500 ljudi, što pripadnika bolivijskog režima generala Barijentosa, što operativaca CIA. U narednim mesecima je usledio niz oružanih sukoba između Čeove gerile i vladinih trupa.\nOsmog oktobra 1967. kod sela La Igera, nakon kratkog i slučajnog okršaja vatrenim oružjem, bolivijska vojska je iz zasede uhvatila Čea i nekoliko njegovih saboraca. U čekanju da dođu nadležni nadređeni, Gevara je prebačen u obližnju seosku školu, gde je ubijen narednog dana.Nakon smrti, bolivijski lekari su mu amputirali šake, a vojska je odnela leš na nepoznatu lokaciju, odbijajući da kaže da li je kremiran ili sahranjen. Krajem 1995. godine, penzionisani general Mario Vargas ispričao je Džonu Liju Andersonu, autoru knjige „Če Gevara: Revolucionarni život“, da je Gevara sahranjen kod stare aerodromske piste u Valje Grandeu. Jula 1997. tim kubanskih geologa i argentinskih forenzičara našao je na toj lokaciji ostatke sedam tela u dve masovne grobnice, uključujući jedno bez šaka. Bolivijsko ministarstvo unutrašnjih poslova je identifikovalo leš kao Gevarin, nakon provere zuba. Međutim, u vreme iskopavanja javio se i general Gari Prado, tvrdeći da su navodi o Čeovom sahranjivanju lažni, odnosno da je on kremiran, a njegov pepeo razasut po planini. Ipak, 17. oktobra 1997. pronađeni ostaci za koje se smatra da su Čeovi, zajedno sa šest ostalih iskopanih tela, sahranjeni su uz vojne počasti u mauzoleju u kubanskom gradu Santa Klara, gde je Gevara svojevremeno vodio trupe u revoluciji.


Slabo interesovanje za setvu šećerne repe - Vesti\nSlabo interesovanje za setvu šećerne repe\nProizvođačima se nudi garantovanih 32 evrocenta po kilogramu što je po njihovom mišljenju malo.\nŠećerne repe, izvesno je, biće posejano značajno manje nego lane zbog cene šećera na svetskoj berzi. Jeftin šećer doprineo je tome da je Grčka kompanija „Helenik šugar” najavila da planira da ovoga marta preradi repe posejane na 12.000 hektara u šećerani u Crvenki, dok šećeranu u Žablju nije spomenula.\n„Nije izvesno da li će šećerana u Žablju raditi jer još ugovaramo setvu“, izjavio je za „Dnevnik” portparol grčke kompanije Hristos Aleksopulos. „Ovo je trenutak da država pomogne subencijama kao što to čine države EU.\nLane je „Helenik” imao ugovorenih 23.000 hektara pod repom, što je bilo 5.000 hektara više nego u setvi 2016.“\n„Helenik šugar” ponudio je kooperantima garantovanu cenu repe od 32 evrocenta za prinos veći od 60 tona po hektaru i digestiju iznad 15, što, po rečima proizvođača, nije teško postići primenom potpune agrotehnike. Lane je digestija bila iznad 16, a prinos veći od 50 tona po hektaru.\nMeđutim, na nedavnom sastanku s velikim proizvođačima čulo se nezadovoljstvo otkupnom cenom repe, što je i razlog zašto će, po svoj prilici, šećerana u Žablju ove sezone biti zatvorena. Lane je, podsećamo, otkupna cena repe bila oko 40 evrocenti.\nKako će biti u drugim šećeranama, koje drži „MK komerc”, javnosti nije poznato, ali se očekuje da ni kod njih neće ići glatko jer je Evropa ukidanjem kvota (na snazi od 1. oktobra 2017) koliko šećera može biti proizvedeno u Evropi a koliko biti uvezeno, tržište te industrije prepustila ponudi i tražnji, što je doprinelo padu cena repe. Očekivanja su da će dogodine cene ići dole još oko 20 odsto.\nKilogram šećera u prodavnicama se sada prodaje po 60 dinara do najviše 65, a do prošle godine se prodavao za oko 90 dinara.\nPo podacima Poslovne zajednice za industrijsko bilje, šećerna repa je lane zauzimala 62.000 hektara, a u „Žitima Srbije” kažu da će ovoga marta šećerne repe biti posejano na između 50.000 i 60.000 hektara.\nNed 11 Mart, 2018 10:46\nUdruženim snagama do održive proizvodnje šećerne repe\nTrulež, nečistoća i niska cena ojadili proizvođače šećerne repe\nRegistrovana pegavost lista šećerne repe\nPripremite se na vreme za setvu šećerne repe\nTagovi: slabo interesovanje setvu šećerne repe\nPo hektaru i dalje 4.000 dinara


Vučićeva 'sikteruša' strancima\nAleksandar Vučić, arhivska fotografija\nNeće vlade Srbije da određuju stranci nego građani Srbije, izjavio je predsednik Srbije i lider vladajuće Srpske napredne stranke (SNS) Aleksandar Vučić uz poruku "sikter" predstavnicima međunarodne zajednice.\nOvu poruku, izgovorenu na sednici Glavnog odbora SNS, filozof Rastislav Dinić, vidi kao izraz političke taktike isključivo usmerene na domaće biračko telo.\n"Gde aktuelni režim mora da se predstavi kao ekskluzivni branilac nacionalnih interesa imitirajući čak jezik nekih ranijih režima, režima iz 90-ih – Srbija se saginjati neće", ocenjuje Dinić.\nOn međutim, kaže da je realnost vrlo drugačija.\n"Ja ne vidim da tu postoji bilo kakva spremnost na sukob sa bilo kim, ni sa inostranstvom, pre svega sa Zapadom. Naprotiv", smatra Dinić.\nVučić: Neće biti prelazne vlade\nPoručujući da neće biti prelazne vlade pre izbora i da na vlast opozicija može da dođe samo ako joj narod da podršku, Vučić je rekao da neće nijedan predstavnik međunarodne zajednice da mu "soli pamet kako će da izgleda vlada u Srbiji".\n"Vi, stranci, dobrodošli, dragi ste nam gosti, a da srušite Srbiju da dobiju vlast oni koji nisu dobili narodno poverenje - sikter, od toga nema ništa. Srbija će da čuva svoju slobodu, nezavisnost i suverenitet", poručio je Vučić praćen burnim aplauzom i povicima "Aco, Srbine".\nČitava izjava predsednika Srbije možda može da stane u tu reč "sikter", navodi urednica nedeljnika NIN Vesna Mališić.\n"U tu agresivnu reč koja označava autoritarnost, nespremnost za bilo kakav razgovor, nespremnost za bilo kakvu opciju osim one koju on može maksimalno da kontroliše", kaže Mališić.\n'Može da kaže šta mu padne na pamet'\nU susret parlamentarnim i lokalnim izborima, koji se očekuju na proleće, Aleksandar Vučić, čija se stranka nalazi na vlasti od 2012. godine, suočava se sa najavom opozicije da će bojkotovati te izbore. Za bojkot izbora, do sada su se odlučile Narodna stranka Vuka Jeremića, Dveri Boška Obradovića i Stranka slobode i pravde Dragana Đilasa.\nPredstavnici većeg dela opozicije navode da ne postoje uslovi za fer i poštene izbore. Vučić odbacuje ideju o formiranju predizborne prelazne vlade u kojoj bi učestvovali i vlast i opozicija da bi se izbegao bojkot izbora što je predložio lider Liberalno demokratske partije Čedomir Jovanović.\n"U vladu mogu tek kada od naroda dobiju poverenje", odgovorio je Vučić.\n"Mislim da je čitav njegov komentar na Glavnom odboru stranke upućen njegovim biračima koji treba da se obodre i homogenizuju i da se pokaže kako je to čovek koji sam odlučuje o svemu", ocenjuje novinarka Vesna Mališić.\n"Dakle, može da kaže međunarodnoj zajednici i partijama šta god mu padne na pamet. A s druge strane, poruka je i međunarodnoj zajednici da se ne upliće previše. Ali ono što je mene zaprepastilo to je ton kojim je on govorio. To je autoritarni, brutalno grubi ton nesklon bilo kakvom dijalogu", navodi Mališić.\nPutin otvoreno intervenisao\nPredsednik Srbije Aleksandar Vučić se često hvali dobrim odnosima sa svetskim liderima, poput nemačke kancelarke Angele Merkel, francuskog predsednika Emanuela Makrona, predsednika Rusije Vladimir Putina. Neretko priznaje da traži savet i podršku od predstavnika međunarodne zajednice.\nVučić povodom Dana Rusije: Živelo srpsko-rusko prijateljstvo\nKao kada je u junu, gostujući na TV Prva, rekao da će tražiti pomoć od Amerikanaca da Priština ukine takse od 100 odsto na robu iz Srbije. U julu je posle susreta sa francuskim predsednikom Emanuelom Makronom, u Beogradu, rekao da je mnogo naučio od njega.\n"Izneo sam mu naše probleme, pre svega po pitanju rešavanja kosovskog čvora. Zalagao sam se da Francuska pomogne Srbiji, kako na evropskom putu, tako i u rešavanju kosovskometohijske krize", izjavio je Vučić na zajedničkoj konferenciji za novinare sa Makronom.\nVučić: Nije novost da SAD traže međusobno priznanje Beograda i Prištine\nTakse podižu i cene i proizvodnju na Kosovu\nAli samo je jednom zabeleženo javno uplitanje spolja u formiranje vlasti u Srbiji. Predsednik Rusije Vladimir Putin, neposredno nakon vanrednih parlamentarnih izbora 2016. godine, Aleksandru Vučiću, koji je tada bio premijer, izneo je u Moskvi očekivanje da će u budućoj Vladi Srbije "dostojno mesto zauzimati ljudi koji posvećuju ozbiljnu pažnju razvoju bilateralnih odnosa Srbije i Rusije".\nKada danas predstavnicima međunarodne zajednice predsednik Srbije poručuje "sikter", za filozofa Rastislava Dinića ipak nije najproblematičnije "kršenje uobičajenih normi obraćanja stranim političarima".\n"Nego je pre svega taj paradoks da Vučićeva vlada očigledno na različite načine ugađa volji stranih predstavnika i stranih država, pre svega, u ekonomskim pitanjima. A sada Vučić tvrdi da nije spreman da sluša bilo kakve diktate. Meni se čini da je to samo jedna predstava za javnost", zaključuje Dinić.\nLažni glasački listići za Vučića\nVučić i njegova Srpska napredna stranka pristali su na dijalog sa opozicijom o unapređenju izbornih uslova koji se vodi uz posredstvo civilnog sektora.\nTaj dijalog će, prema najavama organizatora, biti nastavljen iako je opozicioni Savez za Srbiju posle poslednje runde, održane u avgustu, saopštio da neće učestvovati na narednim okruglim stolovima jer, kako su ocenili, taj format sastanaka ne daje nikakve rezultate. Vučić se, takođe, suočava sa građanskim protestima koji se protiv njegove vlasti održavaju u Beogradu od decembra prošle godine.


Đorđe Milićević (SPS): Hajde da se takmičimo, nakon 3. aprila u tome ko će više da uradi za Priboj - PPmedia\nPosted on\t19 марта, 2022 12:09 pm by adminpp033\nPriboj – U okviru predizborne kampanje povodom parlamentarnih i predsedničkih izbora zakazanih za 3. april Priboj je posetio potpredsednik Socijalističke partije Srbije Đorđe Milićević. On je sa partijskim saborcima grada na Limu, razgovarao o projektima koje je neophodno realizovati u Priboju, u cilju poboljšanja uslova života svih građana te opštine.\nMilićević je kazao da za socijaliste izborna kampanja nije vreme, kada se održavaju glamurozni partijskih skupovi i novac ulaže u mitinge. Oni izbore doživljavaju kao vreme za razgovor sa građanima, o projektima koje će da realizuju nakon 3. aprila.\n– Tokom predizborne kampanje ne treba da se takmičimo u tome ko će više da obećava. Hajde da se takmičimo, nakon 3. aprila u tome ko će više da uradi za Priboj. Mislim da Priboj ima veliki potencijal, i mislim da Priboj ima veliku šansu za razvoj – naveo je Đorđe Milićević.\nOn je podsetio Pribojce, da se nikada u istoriji te opštine nije desilo, da jedna dama, bude toliko visoko kotirana na nekoj izbornoj listi za parlamentarne izbore, kao što je sada slučaj sa Dijanom Radović.\n– Svojim radom, angažovanjem i zalaganje, prvo na lokalnom nivou a kasnije i u republičkom parlamentu Dijana je to zaslužila. Ubeđen sam da će Pribojci njoj dati poverenje 3. aprila – istakao je Milićević.\nKandidatkinja za narodnu poslanicu sa liste “Ivica Dačić – premijer Srbije”, Dijana Radović, istakla je da su socijalisti na čelu sa predsednikom partije Ivicom Dačićem, u proteklom mandatu, dali veliku šansu mladim ljudima da se dokažu. Ona je navela, da je i sada slična situacija te da se veliki broj mladih i školovanih ljudi nalazi na parlamentarnoj listi te partije.\n– Na nama mladima iz Socijalističke partije Srbije, jeste da se zalažemo za interese mlade generacije. Takođe, ono na čemu ćemo insistirati, jeste da u svakoj lokalnoj sredini stvorimo uslove kako bi mladi ljudi u toj sredini mogli da ostanu, da formiraju svoje porodice i da učestvuju u kreiranju budućih procesa – naglasila je Dijana i pozvala građane da na predstojećim parlamentarnim izborima zaokruže listu pod rednim brojem 2 “Ivica Dačić – premijer Srbije”, a na predsedničkim izborima, da podrže zajedničkog kandidata Aleksandra Vučića.\nKandidatkinja za narodnu poslanicu sa liste “Ivica Dačić – premijer Srbije”, Dijana Radović, foto: PP Media\nPredsednik Opštinskog odbora Socijalističke partije Srbije u Priboju, Boris Mrdović, podsetio je da su socijalisti u proteklom periodu bili korektan partner naprednjacima u Vladi Srbije. On je naglasio, da su na svim poljima na kojima su zajednički radili pružili maksimalan doprinos u razvoju i unapređenju zemlje i očuvanju vitalnih državnih interesa, što će idalje nastaviti da čine.\nОзнаке: Dijana Radović, Đorđe Milićević, Ivica Dačić, PRIBOJ, Skupština Srbije, SPS Priboj


MER OBEĆAVA: Efikasnije ćemo isplaćivati novac za turističke vaučere – Portal Luca\nMER OBEĆAVA: Efikasnije ćemo isplaćivati novac za turističke vaučere\nProsvjetni radnici koji su namjeravali da iskoriste turističke vaučere požali su se prethodnih dana da im izdavaoci smještaja otkazuju rezervacije jer im država nije uplatila ugovoreni iznos novca. Iz Ministarstva ekonomskog razvoja CdM-u su saopštili da je u toku isplata sredstava za turističke vaučere koji su realizovani u periodu od 20. maja do 25. juna ove godine, kao i da će se u narednom periodu isplate efikasnije rješavati.\n“Nažalost zbog neplaćanja države po osnovu turističkih vaučera, poništavamo Vašu rezervaciju jer ne možemo nažalost bez sredstava čuvati sobe. Oprostite, ali vodimo računa da imate vremena da izaberete drugi smještaj”, piše u poruci koja je stigla većem broju prosvjetnih radnika.\nIz resora Jakova Milatovića obećavaju da će se u narednom periodu sve isplate izdavaocima privatnog smještaja za realizaciju ovih vaučera efikasnije realizovati.\n“Koristimo priliku da Vas obavijestimo da se u prvom isplatnom ciklusu isplate vrše za preko 200 vlasnika privatnog smještaja, te da je za ovu namjenu izdvojeno oko pola miliona eura”, zaključili su u izjavi za CdM iz Ministarstva ekonomskog razvoja.\nNa sajtu Ministarstva ekonomskog razvoja objavljeno je prije mjesec dana da su počele prijave za turističke vaučere.\n“U opticaju je oko 25.000 jednokratnih turističkih vaučera namijenjenih za prosvjetne i zdravstvene radnike u vrijednosti do 200 eura, a 415 vlasnika privatnog smještaja je steklo uslov da bude na listi sa koje prosvjetni i zdravstveni radnici mogu izabrati gdje žele da provedu svoj odmor”, naveli su tada iz MER-a.\nNa pomenutoj platformi svi zdravstveni i prosvjetni radnici nakon prijave mogu da vide ponudu vlasnika privatnog smještaja, koji u zavisnosti od kategorije privatnog smještaja formiraju cijene, i odlučiti se šta je za njih najpovoljnije i najbolje.\n“Vlasnik vaučera može da se odluči da ne iskoristi u potpunosti svoj vaučer, a može i da se odluči da produži svoj odmor i iznos iznad 200 eura sam nadoknadi”, pisalo je, između ostalog, u objavi Ministarstva ekonomskog razvoja.


Objavljen spisak najboljih srpskih kompanija u TOP 500 u Centralnoj i Istočnoj Evropi - Naši u svetu\nObjavljen spisak najboljih srpskih kompanija u TOP 500 u Centralnoj i Istočnoj Evropi\nNa listi Top 500 našlo se ukupno 10 kompanija iz Srbije, baš kao i prošle godine\nObjavljeno 09/09/19 u 19:00\nNa listi Top 500 našlo se ukupno 10 kompanija iz Srbije, baš kao i prošle godine. Njihov ukupan promet u 2018. iznosio je 10,259 milijardi evra, a ostvarile su ukupan profit od 427 miliona evra. Ove kompanije zapošljavaju 71.865 radnika.\nEPS se plasirao na 70. mesto liste, a odmah na sledećoj, 71. poziciji, našla se Naftna industrija Srbije (NIS) sa prometom od 2,183 milijardi evra. HBIS Grupa se nalazi na 232. mestu, što je značajan skok u odnosu na prošlogodišnje 313. Ova kompanija ostvarila je promet od 889 miliona evra, odnosno 34,6 odsto više nego u 2017.\nNa 249. mestu je Delez Srbija sa prometom od 847 miliona evra, Fijat Krajsler Automobili Srbija zauzeo je 306. mesto sa 724 miliona evra prometa, a na 307. mestu je Telekom Srbija sa 723 miliona evra.\nMercator-S je na 315. mestu sa prometom od 703 miliona evra, a 344. i 345. poziciju zauzeli su Nelt i Tigar Tajers, sa 662, odnosno 661 milionom evra prometa u 2018. godini. Među Top 500 plasirao se i Srbijagas koji se našao na 351. mestu sa ostvarenim prometom od 653 miliona evra.\nNajviše kompanija na listi Coface CIE Top 500 je iz Poljske – 175, sa ukupnim prometom od 698 milijardi evra. Slede Mađarska sa 71 kompanijom, Rumunija sa 61 i Češka sa 60 preduzeća.\nNa listi je i 14 kompanija iz Slovenije i 14 iz Hrvatske, a među njima su najbolje plasirani slovenački Petrol (20. mesto) i hrvatska Ina (40. pozicija).\nDetalji stravične nesreće u kojoj je nastradao Gru: Očevici su vrištali za pomoć!


Savetovanje o pismima preporuke za osnovne studije u Americi - 20. i 24. decembar\nPoslednji u nizu besplatnih grupnih savetodavnih seminara za osnovne studije u Americi pokriva temu pisama preporuke. Savetnica će sa vama pričati o tome od koga bi trebalo da tražite ovaj dokument i kako bi trebalo da izgleda. Istovremeno će tema savetovanja pokriti i važnost aktiviranja u zajednici, pošto...\nKratko uputstvo za slanje rezultata sa TOEFL-a\nDosta kandidata za polaganje TOEFL-a je tokom proteklih godina zbog nerazumevanja pravila registracije za ovaj test potrošilo više para nego što je bilo potrebno na slanje rezultata. Registracijom za TOEFL stičete pravo na slanje rezultata na četiri institucije koje traže ovaj test, a...\nEarly Decision - Morning After Chat - Petak, 16. decembar 2016.\nPrijavili ste se za ranu odluku (Early Decision) američkih univerziteta?\nOdluke univerziteta su stigle i ne znate šta ćete dalje? Bez obzira na to da li ste primljeni, odbijeni ili stavljeni na listu čekanja, naši savetnici imaju odgovore na vaša pitanja o daljem procesu.\nSavetovanje o pisanju motivacionih pisama za postdiplomske studije - 17. decembar\nPisanje motivacionog pisma je jedan od najvažnijih delova prijave za master ili doktorske studije u Americi. Ono što na jednoj stranici napišete, definitivno opisuje karakter cele vaše prijave i u mnogim slučajevima predstavlja prelomni momenat u odluci o prijemu na dalje studije. Motivaciono...\nKratko uputstvo za prijavu TOEFL-a\nPrijavljivanje standardizovanih testova za upis studija u Americi mnogim studentima širom sveta izgleda veoma komplikovano, pre svega zbog primene procedura koje nisu uobičajene u matičnim zemljama. Proces prijave je prilično jednostavan i potrebno je samo pratiti opcije koje se otvaraju kako...


Tramp menja savetnika za bezbednost i dovodi bivšeg diplomatu "jastreba"\nArhiva - Bivši ambasador SAD u UN, Džon Bolton, govori na Konferenciji konzervativne političke akcije u Okskon Hilu, Merilend, 24. februara 2017.\nPredsednik SAD Donald Tramp menja svog savetnika za nacionalnu bezbednost, što je poslednja u nizu brojnih promena u njegovom timu tokom 14 meseci.\nU tvitu od četvrtka uveče, Tramp je objavio da će armijskog generala H.R. Mekmastera zameniti Džon Bolton, bivši ambasador SAD u Ujedinjenim nacijama i trenutno analitičar konzervativnog Foks njuz kanala.\nZvaničnik Bele kuće rekao je da su se Tramp i Mekmaster "zajednički složili" da karijerni oficir vojske treba da se povuče sa svoje pozicije i penzioniše.\n"Njih dvojica diskutuju o tome već neko vreme", rekao je zvaničnik. "Sled događaja je ubrzan jer su obojica osećali da je važno da se ima novi postavljeni tim, umesto konstantnih spekulacija. Ovo nije povezano ni sa jednim trenutkom ili incidentom, nego je bio rezultat tekućih razgovora između njih dvojice".\nMekmaster je rekao u izjavi: "Nakon 34 godine službe našoj naciji, zahtevam penzionisanje iz Vojske SAD efektivno ovog leta, nakon čega ću napustiti javnu službu".\nGrafika: Važnija smenjivanja u Trampovoj administraciji.\nObjavljeno u tvitu\nTrump, u izjavi objavljenoj prvo u njegovom tvitu, kaže da je karijerni vojni oficir pomogao "razvoju naše 'Amerika na prvom mestu' strategije nacionalne bezbednosti, revitalizujući naše saveze na Bliskom istoku, razbijajući ISIS, dovodeći Severnu Koreju za sto i jačajući prosperitet naše nacije. Taj posao i ta postignuća će obezbediti da se Amerika gradi na svojim ekonomskim i vojnim prednostima".\nArhiva - Šef osoblja Bele kuće, Džon Keli, govori pred novinarima tokom dnevnog brifinga u Beloj kući, 19. oktobra 2017.\nŠef osoblja Bele kuće, Džon Keli, koji je penzionisani armijski general, kaže da je Mekmaster razvio opcije za predsednika obezbedio da te opcije budu predstavljene "u potpunosti i fer".\nBolton, koji je takođe bio državni podsekretar za kontrolu oružja i međunarodnu bezbednost od 2001. do 2005, smatra se za pobornika čvrste linije i intervencionistu po pitanjima međunarodne politike i odbrane.\nOn je nedavno zagovarao prvi udar na Severnu Koreju i povlačenje iz nuklearnog sporazuma sa Iranom.\nU intervjuu za Foks Njuz malo posle objave o njegovom postavljenju, Bolton je rekao da savetnik za nacionalnu bezbednost treba da obezbedi da "predsednik ima pun spektar opcija koje su mu predstavljene". Ali kada je predsednik doneo odluku, savetnik za nacionalnu bezbednost trebalo bi da bude glavni izvrštelj i da "ne sedi" samo na odluci koja mu se ne dopada, dodao je.\nBolton je "jedan od najjačih glasova i eksperata po punom spektru pitanja nacionalne bezbednosti i izazova sa kojima se susreće zemlja", stoji u saopštenju Bele kuće.\nBolton je dugo bio polarizujuća figura u Vašingtonu i bilo je gotovo trenutnih snažno emotivnih reakcija na društvenim mrežama.


"Izbeglice su kao neandertalci koje smo iskorenili"\nŠef poslaničkog kluba "Tim Štronah" Robert Lugar je izjavom u austrijskom parlamentu, da su izbeglice koje dolaze u Austriju kao neandertalci, navukao na sebe izrazit gnev.\nAustrijski parlament u Beču\nOn je, na sednici parlamenta rekao da "izbeglice koje dolaze u Austriju imaju sliku o svetu kao neandertalci, dodajući da su oni hvala Bogu iskorenjeni".\n"Oni koji dolaze kod nas su fanatični, neobrazovani, verski zatucani i ne mogu se integrisati. Oni gaze prava žena nogama. Sada Zeleni žele da ih puste u našu zemlju, te neandertalce, koje smo kod nas iskorenili", rekao je on Lugar.\nPredsednik parlamenta Norbert Hofer opomenuo je Lugara za ovu izjavu, a stranka Zelenih zatražila je od Lugara da podnese ostavke na sve funkcije u parlamentu.\nSin hrvatskog poslanika Srbima čestitao Božić slikom USTAŠE SA ODSEČENOM GLAVOM, a sada se oglasio Pupovac\n"OPRANE PROSTITUTKE" Janša mora da plati novinarki 6.000 evra zbog uvreda na Tviteru


Steam slučajno otkrio datum Sonic Mania igre\nNećemo morati da čekamo toliko dugo da zaigramo novu Sonic igru\nUpdated ponedeljak 29 05 2017 15:48:55\nPosted ponedeljak 29 05 2017 15:40:00\nSonic igre su imale dosta problema u poslednjih nekoliko godina. Novi, gori izgled glavnog karaktera, pokušaj predstavljanja crtanog filma i miksa sa jednom od igara, pokušaj izolacije samo na jedan sistem, čudni su potezi kojima se SEGA okrenula kako bi došla do novih i vratila stare igrače. Možemo reći da je skoro svaki pokušaj nemilosrdno failovao i da u poslednjih par godina ni jedna nova Sonic igra nije bila dostojna starih igara kako po kvalitetu tako i popularnosti.\nNajavom Sonic Mania i Sonic Forces, SEGA se izgleda napokon opametila u odabiru pravaca i puta kojim želi da dalje razvija ovu franšizu. Obe igre donose nešto novo, dok uspešno odaju omaž starim igrama kako po izgledu, tako i po kvalitetu.\nPoslednji redizajn Sonic lika. Gotta go fast!!!\nSonic Mania slučajno dobio datum izlaska\nSonic Mania, igra koja nas vraća u prošlost, u period kada je Sonic the Hedgedog vladao igraonicama, arkadnim klubovima i na ostalim mestima gde smo nekontrolisano trošili pare neših roditelja, je izgleda slučajno dobila datum izlaska. Sonic u 2D izdanju sa najboljom verzijom mehanike i perfektnim framerateom, dolazi nam već pred kraj leta.\nNa Steam Store strani posvećenoj ovoj igri, launch trailer je odao datum izlaska Soonic Mania igre za 17. avgust ove godine. Zanimljivo je da na američkoj Steam strani igre i dalje stoji "coming summer 2017". Čak i velikani poput SEGA koji su toliko dugo na tržištu, greše kada je u pitanju plasiranje trailera i novih informacija. Ako ništa drugo, makar znamo kada zabava može da počne!\nSEGA još uvek nije objavila povratnu informaciju zbog ovog Steam lapsusa, ali nam je nekako čudno da pomislimo da upisani datum "greška" i da igra ne izlazi kada je naglašeno u traileru.\nNova Sonic Mania igra je trebala da se nađe na našim sistemima već početkom proleća ove godine, ali u martu je razvojni tim, na našu žalost objavio da je igra odložena za leto, nešto posle E3 sajma. Razni intervjui sa developerima nagoveštavaju da će ovo možda biti prva prava Sonic igra koja će ovu franšizu predstaviti u najboljem mogućem svetlu novoj, mladoj Sonic publici.\nSa druge strane, Sonic Forces, igra koja uspešno kombinuje 2D i 3D elemente i koja po nekim razmišljanjima može da napravi prijatno iznenađenje izlazi do kraja godine. Najbolja stvar vezana za ovu igru je to što možete da pravite vaše Sonic likove.\nNove Sonic igre će poprilično lepo začiniti ovu godinu, a na nama je samo da ih dočekamo\nRazvojni tim: : PagodaWest Games Izdavač:: SEGA Release Date: 30 09 2017


Huawei osvojio nagradu za "Izuzetnog prodavca godine" na dodeli Svetskih nagrada za najbolje prodavce Huawei osvojio nagradu za “Izuzetnog prodavca godine” na dodeli Svetskih nagrada za najbolje prodavce – Personal magazin\nHuawei osvojio nagradu za “Izuzetnog prodavca godine” na dodeli Svetskih nagrada za najbolje prodavce\nKompanija Huawei, jedna od vodećih kompanija za pružanje telekomunikacijskih rešenja, osvojila je nagradu za ’’Izuzetnog prodavca godine’’ na svečanoj dodeli Svetskih nagrada za najbolje prodavce 2010, u organizaciji Total Telecom-a.…\nKompanija Huawei, jedna od vodećih kompanija za pružanje telekomunikacijskih rešenja, osvojila je nagradu za ’’Izuzetnog prodavca godine’’ na svečanoj dodeli Svetskih nagrada za najbolje prodavce 2010, u organizaciji Total Telecom-a. Na svečanosti ogranizovanoj u prestižnom pozorištu Gloub u Londonu, kompanija Huawei je dobila i pohvale u kategoriji tehnoloških predviđanja.\nOva nagrada je rezultat snažnog rasta koji je kompanija Huawei zabeležila 2009. godini, zahvaljujući liderskoj poziciji u oblasti inovacija usmerenim ka korisnicima. Huawei je prepoznat kao lider u pružanju inovativnih i sveobuhvatnih rešenja koja operatorima i provajderima širom sveta pomažu da privuku nove korisnike, i unaprede iskustva krajnjih korisnika.\n’’Izuzetno mi je drago što se kompanija Huawei Technologies sa svojom impresivnom ponudom prijavila za ovogodišnje Svetske nagrade za najbolje prodavce i osvojila nagradu za Izuzetnog prodavca. Siguran sam da će nastaviti da jačaju na ovom izuzetno konkurentnom tržištu i nadam se da će još dugo učestvovati na ovom takmičenju’’, izjavio je Rob Chambers, direktor izdanja Total Telecoma.\n’’Velika mi je čast da primim nagradu za Izuzetnog prodavca godine koju dodeljuje sektor u kom poslujemo. Proteklih godina smo zadržali stabilan rast, najviše zahvaljujući našoj spremnosti da brzo i uspešno reagujemo u ispunjavanju potreba svojih korisnika kroz inovativna rešenja koja objedinjuju kvalitetnu, isplativu i dugoročnu vrednost’’, rekao je Victor Zhang, generalni menadžer i direktor ogranka kompanije Huawei u UK i Irskoj.\nSvetske nagrade za najbolje prodavce, koje organizuje Total Telecom, predstavljaju nezavisne nagrade u oblasti prodaje na polju telekomunikacija.\nHuawei osvojio nagradu za “Izuzetnog prodavca godine” na dodeli Svetskih nagrada za najbolje prodavce was last modified: June 1st, 2010 by Redakcija\nNovi Transcend SATA SSD disk i aXeRAM DDR3 memorija\nKineska kompanija Hisense kupila većinski paket „Gorenja”\nKingston USB fleš diskovi sa enkripcijom za...


BalkanMagazin :: Blok TENT B2 kruna remontne sezone\nBlok TENT B2 kruna remontne sezone\nsubota, 10. decembar 2016 00:00\nUspešno završen kapitalni remont na bloku TENT B2 i u TE Morava. Svi blokovi ogranka TENT spremno dočekuju predstojeću zimu. Naredne godine biće obavljen kapitalni remont bloka TENT A4. (foto: TENT B2)\nU ogranku Termoelektrane Nikola Tesla u Obrenovcu, gde se nalaze i najveći proizvodni kapaciteti u termosektoru Elektroprivrede Srbije, u 2016. uspešno su urađeni kapitalni remonti na dva postrojenja – prva faza revitalizacije bloka TENT B2 na Ušću i druga faza kapitalnog remonta bloka TE Morava u Svilajncu. Modernizacija i kapitalni remonti biće nastavljeni i u narednim godinama.\n„Kruna ovogodišnje remontne sezone u ogranku TENT je kapitalni remont bloka TENT B2. Ovo je, posle 31 godine rada bloka, bio prvi kapitalni zahvat na tom postrojenju“, rekao je Goran Lukić, direktor za proizvodnju u ogranku TENT.\nU okviru prve faze revitalizacije bloka B2 kompletno je zamenjen gornji deo kotla, urađen je remont turbine, zamenjen je upravljački sistem, a ugrađen je i novi generator. Urađen je i remont pomoćne kotlarnice, a na dopremi uglja obavljeno je 85 odsto radova na zameni kružne šine na polarnom skladištu uglja, koji će, ukoliko vremenske prilike dozvole, u potpunosti biti završeni do kraja ove godine.\nZahvaljujući izuzetno dobroj organizaciji radova projekat revitalizacije bloka B2, vredan 75 miliona evra, protekao je bez problema. Blok je sinhronizovan na mrežu 11. novembra.\n„Kapitalni remont „dvojke“ urađen je po modelu remonta na bloku B1. Snaga bloka B2 je povećana za 30 megavata, od kojih su 10 MW takozvani zeleni megavati, dobijeni novim tehnologijama, a sa istom potrošnjom uglja“, rekao je Lukić.\nTokom faze probnog rada obaviće se optimizacija rada svih uređaja i svih regulacionih kola (loženja, napajanja, turbine, pobude i generatora), i uspostaviti njihova međusobna sinhronizacija kako bi bili potvrđeni svi ugovoreni parametri.\nCiljevi kapitalnog remonta bloka B2 bili su produženje njegovog radnog veka, povećanje pouzdanosti, energetske efikasnosti, snage i smanjenje negativnog uticaja na životnu sredinu.\nLukić je dodao da je u TE Morava u Svilajncu urađen kompletan remont kotlovskog postrojenja i ugrađen novi elektrofilter, tako „da se sad gotovo i ne primećuje da li termoelektrana radi ili ne, jer dima više nema“.\nNa ostalim postrojenjima ogranka TENT, kao i u železničkom transportu urađeni su standardni remontni radovi.\nLukić je istakao da je železnica u potpunosti spremna za nesmetan dovoz uglja tokom predstojeće zimske sezone i podsetio da je tokom ove godine sa partnerima iz Kine sklopljen ugovor o nabavci dve nove lokomotive za potrebe Železničkog transporta.\n„Uskoro će u Kinu, na obuku, biti upućena grupa radnika sa železnice, kako iz sektora održavanja tako i iz sektora vuče, kako bi se upoznali sa novim uređajima tokom izrade ovih lokomotiva“, istakao je Lukić.\nBlokovi spremni za zimsku sezonu\nSvi termokapaciteti u TENT A i TENT B i TE Morava rade stabilno. Za zimsku sezonu takođe je spremna i TE Kolubara.\n„Potpisan je ugovor za raščišćavanje dela deponije pepela i šljake kako bi se povećao prostor. Ova termoelektrana biće stabilan oslonac energetskog sistema kada zima bude jača, jer TE Kolubara, pored proizvodnje električne energije, obezbeđuje grejanje građana Velikih Crljena i omogućava stabilno snabdevanje električnom energijom RB Kolubara u Lazarevcu“, rekao je Lukić.\nPriprema se i proširenje kapaciteta za deponovanje pepela i šljake iz TENT A.\n„Potreban je novi prostor za odlaganje i neophodni projekti su urađeni, a u toku su poslovi u vezi sa dobijanjem svih potrebnih dozvola i saglasnosti kako bi se pokrenula realizacija. Deponija mora da bude spremna ne samo za skladištenje pepela i šljake u sadašnjoj fazi već i za skladištenje gipsa kao proizvoda rada budućeg postrojenja za odsumporavanje, koje je planirano da se gradi na ovoj lokaciji. U toku je i priprema projekta za ugušćeni transport pepela i šljake na TENT A, a to će značiti da će novom tehnologijom transporta i skladištenja, sa manjom količinom vode, prostor koji će nova deponija ubuduće zauzimati biti manji“, naglasio je Lukić podsećajući podsetio da je izgradnjom postrojenja za prečišćavanje otpadnih voda na TENT A ove godine učinjen još jedan korak napred u unapređenju i zaštiti životne sredine.\nU 2017. planirano je da se na TENT A uradi kapitalni remont bloka A4.\n„To je jedini blok od 300 megavata na ovoj lokaciji kome nije povećana snaga. U narednoj godini, tokom remontnih radova na ovom postrojenju, koji će trajati pet meseci, pored produženja životnog veka i pouzdanosti rada bloka, biće povećana i njegova snaga. Na bloku A4 inače je predviđeno da se obavi remont kotla i turbine. Na ostalim lokacijama neće biti većih radova. Za 2019. i 2020. planirana je realizacija druge faze revitalizacije oba bloka na TENT B“, istakao je Lukić.\nOgranak TENT u ovoj godini obeležio je dva značajna jubileja – 60 godina rada TE Kolubara u Velikim Crljenima i 40 godina rada bloka TENT A3 u Obrenovcu. Lukić je istakao da je početak rada TE Kolubara bio u stvari začetak razvoja termoenergije Elektroprivrede Srbije i budućeg ogranka TENT, a sa blokom A3 pokrenuta je nova i najproduktivnija faza u razvoju termoenergetike u Srbiji.


Srbiji u martu uslovljeni status kandidata | Srbija i EU | Al Jazeera Balkans\nEvropsko vijeće odlučilo da će Srbija dobiti status kandidata pod uslovom da ostvari dalji napredak u dijalogu sa Prištinom i pomogne da se omogući slobodno kretanje EULEX-u i KFOR-u.\nSastanak Vijeća Evrope, koji je trajao preko 10 sati, završen je u petak u zoruAFP/Getty\nEvropsko vijeće šefova država i vlada zemalja EU odlučilo je u ranim jutarnjim satima u petak da Srbija dobije uslovljeni status kandidata za članstvo u Evropskoj uniji u martu iduće godine.\nTakođe, riješeno je da bi Crna Gora mogla dobiti datum za početak pregovora o pristupanju u EU u junu naredne godine, također pod nizom uslova.\nSrbija će dobiti status kandidata pod uslovom da ostvari dalji napredak u dijalogu sa Prištinom i pomogne da se omogući slobodno kretanje EULEX-u i KFOR-u, potvrđeno je Tanjugu iz diplomatskih izvora.\nO krizi u eurozoni\nSastanak Vijeća, koji je trajao preko 10 sati, završen je u petak u zoru.\nPredsjednik Vijeća Herman Van Rompuy je rekao na konferenciji za novinare da je cijeli tok prvog dijela sesije bio posvećen krizi u eurozoni, a da će se o proširenju raspravljati tek kasnije tokom dana.\nMaas: Beograd se ne treba ljutiti na Njemačku\nNjemačka je jasno poručila da podržava Srbiju na njenom putu ka Evropskoj uniji, i da ne vidi razlog da se Srbija zbog bilo čega ljuti na Njemačku, izjavio je danas njemački ambasador u Beogradu Wolfram Maas.\nOn je poručio Srbiji da na evopskom putu "bude ozbiljna i uradi ono što može, a naročito ono što je obećala".\n"Srpska vlada i parlament su jasni da je ulazak u EU prioritet Srbije", rekao je Maas.\nNa pitanje novinara da li Srbija može očekivati nove "pritiske" na evropskom putu, on je rekao da ne bi želio da upotrebljava takav termin i da su kriterijumi za ulazaku u EU jasno definisani.\n"EU je u prošlosti načinila greške primajući u članstvo neke države i mi se sada trudimo da takve greške ispravimo", rekao je Msas i podsjetio da je kancelarka Angela Merkel jasno poručila da će Srbija biti članica EU.\nOn je dodao da Njemačka i države EU očekuju da se nastavi dijalog Beograda i Prištine i da se omogući slobodno kretanje EULEX-u.\nMedutim, prema nacrtu zaključaka dostavljenom Tanjugu, a koji su potvrdili diplomatski izvori, Vijeće je već donijelo odluke o pitanjima vezanim za proširenje, a njihovo zvanično objavljivanje očekuje se u petak popodne.\nPrema dokumentu dostavljenom Tanjugu, u tački 16. zaključaka Vijeća, Srbija će do marta 2012. dobiti status kandidata ako se Vijeće do tada uvjeri da "Srbija pokazuje uvjerljivu posvećenost i da je postigla napredak u implementaciji dogovora postignutih u dijalogu (sa Prištinom), uključujući integrisano upravljanje prelazima, da je postigla sporazum o sveobuhvatnoj regionalnoj saradnji, kao i da aktivno sarađuje u omogućavanju EULEX-u i KFOR-u da vrše svoj mandate".\nU istoj tački, Vijeće konstatuje značajan napredak Srbije u ispunjavanju Kopenhaških političkih kriterijuma, te da je saradnja sa Haškim tribunalom na "potpuno zadovoljavajućem nivou".\nPredsjednik Srbije Boris Tadić obratit će se danas javnosti povodom odluke Vijeća EU o zahtjevu Srbije da joj se dodijeli status kandidata za članstvo u EU.\nKada je riječ o određivanju datuma pregovora za Crnu Goru, u tački 15. istog dokumenta se kaže da bi oni mogli početi u junu 2012, kada će Vijeće preispitati napredak Crne Gore u implementaciji reformi, sa posebnim fokusom na vladavinu zakona, poštovanje fundamentalnih prava i suzbijanje korupcije i organiziranog kriminala.\nEvropska komisija je zadužena da do tada sačini izvještaj na osnovu kojeg će Vijeće odlučiti o datumu početka pregovora.\nDiplomatski izvor iz misije Njemačke pri EU potvrdio je verodostojnost dokumenta i objasnio da je zvanično objavljivanje odluke odloženo iz protokolarnih razloga.\nSjednica Evropskog vijeća, kojeg čine šefovi 27 država i vlada zemalja članica EU zasijedali su u noći između četvrtka i petka do ranih jutarnjih sati, a nastaviće se poslije kratke pauze potpisivanjem pristupnog ugovora sa Hrvatskom.\nRadikali zapalili zastavu EU\nFunkcioneri Srpske radikalne stranke održali su danas ispred zgrade predsjednika Srbije protest pod motom "Srbija neće u Evropsku uniju" sa koga su poručili da treba obustaviti proces eurointegracija.\nGrafit protiv EU u Beogradu [AFP/Getty]\nPotpredsjednik SRS-a Dragan Todorović rekao je da je jedino gore što je moglo da nas zadesi od dobijanja statusa kandidata je da će to da se desi u martu.\n"Naša agonija će se nastaviti sljedeća tri mjeseca i oni će učiniti sve da bukvalno pocijepaju Srbiju", rekao je on\nOn je dodao da se EU neće zaustaviti na otimanju Kosova, već da će paralelno raditi na daljoj dezintegraciji Srbije tako što će se vršiti pritisak da se Vojvodina osamostalli, a Raškoj oblasti da autonomija.\n"Njihov krajnji cilj je svođenje Srbije na Beogradski pašaluk", naglasio je Todorović i dodao da bi Srbiju ulazak u EU i ekonomski uništio.\nTadić: Zaslužili smo status kandidata


Funkcije EARLIER i EARLIEST – Excel kuhinjica\nVaša lokacija: Naslovna › POSLOVNA INTELIGENCIJA › Funkcije EARLIER i EARLIEST\n13.08.2015 | Kategorija: POSLOVNA INTELIGENCIJA\tPojmovi: BI, DAX, EARLIER, EARLIEST, Excel, Excel 2013, Excel 2016, kontekst izveštavanja\nFunkcija EARLIER se najčešće koristi kada želimo da poredimo vrednosti izračunate u trenutnom redu sa onima u prethodnom redu. Njena sintaksa je:\nObavezno je navesti kolonu na koju se proračun odnosi, dok je broj opciona stavka i predstavlja sledeći nivo proračuna formule. Podrazumevana vrednost je 1 (posmatramo prvi prethodni proračunati red) i ona može da se izostavi.\nDa bi ste shvatili o čemu se zapravo radi moraću da se poslužim primerom. Zamislite da treba da rangiramo proizvode po ceni, gde bi najjeftiniji dobili rang 1 a najskuplji rang n (n predstavlja ukupan broj proizvoda).\nNajpre uđimo u tabelu sa podacima o artiklima i sortirajmo ih u po ceni u rastućem redosledu. Zatim unesimo formulu:\nPrvi deo formule prebrojava koliko sve ima redova gde je prodajna cena, u prethodnom kontekstu, veća od one u trenutnom redu. Ovim računamo rang cena u brojevima od 0 do n, a pošto želimo da rang krene od broja 1 na kraju formule samo vrednost indeksa treba da saberemo sa jedinicom. Kada smo uneli formulu promenićemo ime izračunate kolone u RANG.\nFunkcija EARLIEST se koristi kada želimo da poređenje vršimo sa prvim izračunatim redom, a njena sintaksa je:\nOve dve funkcije se ne koriste tako često, ali dobro je znati da postoje kad god nam je potrebno da vršimo poređenja redova u nekoj tabeli.


Dačić: Ako rukavica bude bačena, odgovoriću na nju\nIzvor: eIzbori.com, 02.Apr.2012, 20:19\nPredsednik socijalista, Ivica Dačić je prilikom posete Kostolca rekao da će biti kandidat SPS-a za predsednika ukoliko Tadić raspiše predsedničke izbore. 'Ukoliko budu raspisani predsednički izbori, učestvovaću na njima kao kandidat SPS-a' - izjavio je Ivica Dačić.\n'Ako rukavica bude bačena, odgovoriću na nju, poručio lider socijalista. Borba za dostojanstven život građana se >> Pročitaj celu vest na sajtu eIzbori.com << ne može voditi bez uspešnih preduzeća' - izjavio je predsednik Socijalističke partije Srbije u Kostolcu. 'Učestvovaću u toj trci i biti kandidat za predsednika Srbije ispred socijalista' - poručio je on.\nDačić je ponovio da bi bilo bolje da parlamentarni i predsednički izbori budu održani u različito vreme, ali je naglasio da to u ovom trenutku zavisi od Tadića i njegove konačne odluke. Prema njegovim rečima, borba za dostojanstveni život građana se ne može voditi bez uspešnih preduzeća, a jedno od njih je i TE Kostolac.


Srđanu Tešinu Medalja kulture za multikulturalnost i interkulturalnost | Arhipelag\nSrđanu Tešinu Medalja kulture za multikulturalnost i interkulturalnost\nNovi Sad, 24. aprila 2015. – Pisac Srđan V. Tešin ovogodišnji je dobitnik Medalje kulture za multikulturalnost i interkulturalnost koju dodeljuje Zavod za kulturu Vojvodine.\nKako saopštava Zavod za kulturu Vojvodine, odluku je jednoglasno doneo žiri u sastavu Aleksandra Đurić Bosnić, predsednik, Franja Petrinović i Juhas Atila.\nNavodeći njegov književni rad, kao i rad na priređivanju antologija, panorama i izbora kratkih priča, žiri je naglasio ulogu Srđana V. Tešina kao osnivača i dugogodišnjeg urednik književnog časopisa Severni bunker iz Kikinde.\n– Severni bunker je postao, među prvima u Srbiji, okosnica regionalnog povezivanja, uspostavljanja i obnavljanja razrušenih književnih veza na prostorima bivše Jugoslavije. Predvođen urednikom Srđanom V. Tešinom, za petnaest godina postojanja predstavljao je književni časopis koji oslobađa prostor za nove autore, književne ideje i teme sa margina sa ciljem afirmisanja mladih autora iz Srbije i sa prostora Balkana, sa posebnim naglaskom na umrežavanje književnih časopisa iz regiona. Nakon petnaest godina izlaženja, i nakon 21. broja Severni bunker danas više ne izlazi, ali smatramo da je za to vreme, svojim ličnim zalaganjem i upornošću i uprkos vremenima nesklonim ideološki nesputanom razvitku književnosti i književnih časopisa, urednik Srđan V. Tešin, sa svojim kreativnim timom, uspeo da stvori književni časopis od izuzetnog regionalnog značaja – kaže se i saopštenju žirija.\nU izdanju Arhipelaga, čiji je Srđan V. Tešin autor, objavljena je tematska antologija subverzivne priče Bunker koja donosi reprezentativni izbor najboljih priča objavljenih u časopisu Severni bunker.


Goveradica: Svaka presuda doprinosi dodatnom razdoru u BiH\nFoto: N.N. | Goveradica: Svaka presuda doprinose dodatnom razdoru u BiH\nSrna 22.11.2017 13:04\nBANJALUKA - Predsjednik SDS-a Vukota Govedarica izjavio je Srni da svaka presuda donesena u Hagu doprinosi dodatnom razdoru među, ionako podjeljenim, narodom u BiH.\n"Svi oni koji misle da se na ovaj način dolazi do pomiranja, nalaze se u zabludi. Ovo je samo put kojim je pomirenje u BiH znatno otežano", rekao je Goveradica, komentarišući prvostepenu presudu Haškog tribunala kojom je general Ratko Mladić osuđen na doživotnu kaznu zatvora.\nOn smatra da Haški tribunal ima selektivni pristup, upitavši ko će osigurati pravdu za srpske žrtve i njihove porodice.\n"Ko će odgovarati za zločine počinjene nad Srbima i ko je za to osuđen od hrvatskog, bošnjačkog, albanskog, šiptarskog rukovodstva za zločine nad Srbima? Da li treba shvatiti da je pravda zadovoljena ako svjedoci mijenjaju iskaze pod određenim pritiscima? To se ne može nazvati pravdom", istakao je Govedarica.\nOn je naglasio da je "Haški tribunal pod političkim i kriminalnim uticajem", te da je napravio više štete, nego koristi BiH i njenim građanima.\n"Nažalost, general Ratko Mladić nije jedini Srbin koji je, na ovakav ili sličan način, postao žrtva Haškog tribunala. Nije se imao čemu ni nadati nakon presude prvom predsjedniku Reublike Srpske Radovanu Karadžiću, ali kazna doživotnog zatvora potvrđuje da Haški tribunal očigledno nije pošteđen političkog uticaja, koji je pokazivao sve ove godine", rekao je Govedarica.\nOn smatra da će "sada uslijediti komentari bošnjačke javnosti da je Republika Srpska genocidna tvorevina, a presuda će se pokušati prebaciti na neku vrstu kolektivne odgovornosti".\n"To će raditi oni koji štite zločine u sopstvenim redovima, koji su počinjeni nad srpskim narodom", naglasio je Govedarica, dodavši da se ne može govoriti o pomirenju dok se ne zadovolji pravda za srpske žrtve.\nGoveradica očekuje da će advokatski tim generala uložiti žalbu na prvostepenu presudu.\nVukota Govedarica Ratko Mladić Hag


Stejt department: U svetu jačaju antisemitizam i ksenofobija\nAmerički Stejt department predstavio je u ponedeljak izveštaj o verskim slobodama za 2011. godinu, u kojem je ukazano na primere jačanja antisemitizma i ksenofobije, kao i negativni uticaj političkih promena i sukoba na prava manjinskih grupa.\nPored tih zemalja, antisemitska retorika ili skrnavljenja jevrejskih objekata zabeleženi su i u Venecueli, Egiptu i Iranu. U izveštaju se navodi da se rast antisemitizma ogleda u poricanju i glorifikaciji holokausta, jačanju nacionalističkih pokreta koji su opereni protiv "drugih", kao i tradicionalnim formama antisemitizma.\nAntisemitizam, ksenofobija, antimuslimansko raspoloženje i netolerancija često prate demografske promene u evropskim zemljama koje postaju etnički, rasno i verski sve raznovrsnije.\nKao primeri su izdvojeni zakoni u Belgiji i Francuskoj kojima se muslimankama zabranjuje nošenje burki, kao i zakon o registraciji verskih organizacija kojim je u Mađarskoj smanjen broj priznatih verskih grupa sa više od 300 na oko 30.


Uprkos krizi potrošačka euforija ne jenjava: Za praznike u RS potrošeno više od 225 miliona KM | Banjaluka.net\nNakon novogodišnje euforije, građani Republike Srpske su značajnu potrošnju nastavili i za božićne praznike u januaru ove godine, pa su tako sveukupno za novogodišnje i božićne praznike potrošili više od 225 miliona maraka, pokazuju podaci Poreske uprave Republike Srpske.\nNaime, prema tim podacima, ukupan evidentirani promet preko fiskalnih kasa u maloprodaji u Republici Srpskoj od 30. decembra prošle godine pa sve do pravoslavnog Božića iznosio je 225,6 miliona KM, što je značajno više, odnosno za oko 33 miliona maraka više nego u istom periodugodinu ranije.\nNajveći promet u tim danima zabilježen je 31. decembra, odnosno u posljednjeg dana prošle godine, kada je iznosio 50,3 miliona KM, dok je značaja ostvaren i u danima pred pravoslabni Božić, odnosno 4. i 5. januara, kada je zajedno iznosio nešto više od 72 miliona KM.\nTakođe, ovi podaci pokazuju da je za novogodišnje i božićne praznike, najviše novca potrošeno u Banjaluci, koja čini blizu četvrtine ukupnog ostvarenog prometa na nivou Republike Srpske. Tako je promet u Banjaluci za te praznike iznosio oko 54 miliona KM.\nPodsjećamo da je ukupan promet u Republici Srpskoj u dane 30. i 31. decembra prošle godine, odnosno u dane pred doček nove godine, iznosio oko 95 miliona maraka, od čega je oko četvrtine prometa opet činila Banjaluka.


II World Congress of the Deaf - Savez gluvih Srbije i regiona\n1. II svetski кongres gluvih održan je u Zagrebu od 23. do 27. avgusta 1955. godine. Kongres je održan pod motom “Gluvoća je krupan socijalni problem za čije je rešenje bitna međunarodna saradnja”\nKongres, čiji je pokrovitelj bio Josip Broz Tito, okupio je 1.600 učesnika iz 33 zemlje.\nU radu kongresa, pored zvaničnih delegata, učestvovalo je 105 nastavnika, 61 audiologa, 35 socijalnih radnika i preko 30 psihologa.\nNa ovom kongresu za predsednika SFG izabran je Dragoljub Vukotić koji je na toj funkciji ostao sledećih 7 mandata, odnosno do 1983. godine.\nU okviru kongresa odigrane su prijateljske fudbalske utakmice između reprezentacija Jugoslavije i Belgije 3:1 (1:1) i Jugoslavije i Čehoslovačke 8:2 (6:0).\n2. Izveštaj o dosadašnjem radu SFG podneo je Ćezare Magaroto (Italija), referat je izneo predsednik SGNJ Dragoljub Vukotić, a u radu kongresa učestvovali su L. Morel (Francuska), H. Luis Marokin (Španija), R. Putkanen (Finska), B. G. Nigam (Indija) itd.\nNa snimku je kratak insert iz rada Generalne skupštine, rada komisija, obilazak starog grada, međunarodne izložbe gluvih umetnika, kulturno umetnički programi prisustvovanje fudbalskoj utakmici na stadionu “Dinama” u Maksimiru.\n3. Na ovom snimku dati su prikazi kao i na prethodna dva snimka, rad pres i prevodilačke službe, prisustvovanje fudbalskoj utakmici Jugoslavija – Čehoslovačka 8:2 (6:0) kao i drugi prateći događaji u okviru Kongresa.


Porodična drama: Žan-Mari o Marin le Pen - Sputnjik Srbija\n00:01 25 Jun 2021\nPorodična drama: Žan-Mari o Marin le Pen\n12:36 20.06.2017 Preuzmite kraći link\nLiderka Nacionalnog fronta Marin le Pen treba da podnese ostavku na mesto šefa stranke, nakon razočaravajućih rezultata na predsedničkim i parlamentarnim izborima, izjavio je danas njen otac Žan-Mari le Pen, koji je osnovao tu stranku.\nMakronov pokret ubedljivo vodi na izborima u Francuskoj\n„Niste od koristi stranci, kada počnete da joj nanosite štetu svojim političkim stavovima ili tvrdoglavošću“, izjavio je 89-godišnji Žan-Mari le Pen, nakon što mu je bilo onemogućeno da prisustvuje sastanku rukovodstva stranke, preneo je Rojters.\nNa pitanje da li njegova ćerka treba da podnese ostavku, on je odgovorio potvrdno.\nOdnosi između Le Pena i njegove kćerke pogoršani su nakon što ga je ona isključila iz stranke 2015. godine zbog izjava koje su minimizirale Holokaust, a njihove sukobi iznošeni u javnosti naneli su štetu imidžu partije.\nMarin le Pen je uspela da uđe u drugi krug predsedničkih izbora, a njena stranka je osvojila osam poslaničkih mesta u francuskom parlamentu nakon nedavno održanih parlamentarnih izbora, što je za četiri mesta više u odnosu na prethodni sastav parlamenta, ali mnogo manje nego što se liderka Nacionalnog fronta nadala.\nsukob, Nacionalni front, Žan Mari Le Pen, Marin Le Pen, Francuska\n00:01 Tornado pogodio Češku, više od 150 povređenih /foto, video/


Uloži - Tacka povratka\nProgrami / Uloži\nInvestirajte u budućnost u Srbiji\nPromenjena investiciona klima u zemlјi otvorila je niz mogućnosti za ulaganje od strane dijaspore u projekte i infrastrukturu koji mogu biti od šireg društvenog značaja. Pored poreskih olakšica i beneficija koje postoje za povratnike i one koji odluče da ulože u rad kompanija na teritoriji Republike Srbije, imali smo prilike da povežemo investitore iz dijaspore sa uspešnim lokalnim talentima kako bi se ulagački poduhvati dalјe razvijali uz bolјe razumevanje okolnosti na nacionalnom trižištu koje mogu biti od suštinskog značaja za biznis.\nMi redovno pratimo investicione prilike i projekte koji se razvijaju u zemlјi, kretanja u doznakama iz inostranstva, kao i propise koji se tiču deviznog poslovanja i naravno povratnike koji dolaze sa novim idejama u Srbiju kako bismo vama mogli da budemo prva stanica za sve upite koji se tiču ulaganja, ali i spona sa najbolјim inicijativama lokalno.\nZa sve upite koje imate u vezi sa insvestiranjem u Srbiji, slobodno nam se obratite. Mi se trudimo da saveti koje dajemo budu personalizovani i oblikovani prema vašim konkretnim potrebama, a da istovremeno daju dobar uvid u opšte stanje u zemlјi. Takođe, pratite ovu stranicu za obaveštenja o novim projektima koji su u planu za 2021. godinu a koji će se u velikoj meri baviti upravo investicijama iz dijaspore.\nCrowdinvesting u Srbiji\nOd skora je sa radom počela nov način za investiranje projekata u Srbiji putem crowdinvesting platforme Ventu, sa fokusom na male i srednje biznise koje treba skalirati i podržati sa investicijama na lokalnom tržištu. Platforma je zamišlјena kao veza između preduzetnika i investitora koji zajedno žele da postignu velike stvari, uz podršku tima eksperata koji su na raspolaganju za savetovanje.\n© Tačka povratka 2021. Sva prava zadržana.


I NBA 2K17 zna da je prodaja DeMarkusa Kazinsa loš posao - PLAY!\nI NBA 2K17 zna da je prodaja DeMarkusa Kazinsa loš posao\nJuče je jedna od najvećih vesti u svetu košarke, odnosno konkretnije u svetu NBA, to što su Sakramento Kingsi trejdovali svog najboljeg i najpoznatijeg igrača DeMarkusa Kazinsa u Nju Orleans Pelikane, dobivši zauzvrat Evansa, Hilda i Galoveja.\nOva trgovina je izazvala lavinu reakcija među ljubiteljima košarke i stručnjacima, sa gotovo jednoglasnim zaključkom da je ovakav potez Kingsa neverovatan i da niko ne razume zašto su to uradili.\nJedan NBA fan i poznati gejming novinar iz oblasti sportskih igara, Brajan Vidi, je odmah želeo da obavi ovaj transfer i u NBA 2k17, ali je mogao samo da se nasmeje jer čak i u igri je prepoznato da je DeMarkus ključan igrač Kingsa i da ni po kojim uslovima se ne može obaviti trgovina.\nŠta da kažemo, sem da su Kingsi izgleda trebali malo da igraju NBA 2k17, možda ne bi uradili ovu trgovinu koja već sada poprima razmere jedne od najgorih u istoriji.\nRelated Items:DeMarcus Cousins, NBA, NBA 2k17\nNBA 2K20 druga najgore ocenjena igra svih vremena na Steamu\nNBA 2K20 u problemima već na samom izlasku


Obavještajci na vrijeme upozorili policiju | Republika Srpska\nNaslovna Bosna i Hercegovina Obavještajci na vrijeme upozorili policiju\nObavještajci na vrijeme upozorili policiju\nržavna obavještajna služba na vrijeme je upozorila policijske agencije u BiH na pripremu terorističkog napada u Bugojnu, prenijeli su šefovi Obavještajno-bezbjednosne agencije BiH (OBA) članovima parlamentarne Komisije za nadzor nad radom ove službe.\nPrvi zamjenik predsjedavajućeg ove komisije Božo Rajić rekao je da ne zna zašto policija nije reagovala na upozorenja o terorističkom napadu, jer su obavještajci u ovom slučaju uradili svoj dio posla, pišu sutrašnje „Nezavisne novine“.\nRajić smatra da očigledno postoje problemi u funkcionisanju sistema, jer je obavještajna služba imala saznanja koja je podijelila sa drugim agencijama, a teroristički napad se ipak dogodio.\n„Rukovodioci obavještajne agencije predstavili su nam informacije koje su na vrijeme dostavili svim policijskim i bezbjednosnim agencijama kojima te informacije po zakonu trebaju dostaviti. U informacijama koje su im proslijedili navode se podaci o osobama koje se dovode u vezu s izvršenjem terorističkog napada u Bugojnu, zabilježena su njihova kretanja, aktivnosti i sve što je potrebno da bi se moglo zaključiti da pripremaju određene nezakonite radnje“, rekao je Rajić i dodao da OBA nije imala nadležnosti da dalje postupa.\nU zaključcima koje je usvojila ova komisija navodi se da je „Zajedničku komisiju informisala OBA BiH o izvještajima koji su dostavljeni institucijama na dalje postupanje i koji sadrže najbitnije informacije o osobama koje su izvršile ovaj teroristički čin“.


Šećer povećava rizik od bolesti srca\nDijeta i mi » Hrpa korisnih tekstova » Vazno je znati » Šećer povećava rizik od bolesti srca\n1 Šećer povećava rizik od bolesti srca taj Pet Avg 27, 2010 5:46 pm\nLjudi koji žele da izbegnu srčane probleme trebalo bi da vode računa koliko šećera se nalazi u njihovoj ishrani i da smanje unos na optimalni nivo - do 100 kalorija za žene, i do 150 za muškarce.\nOd 1900. godine do danas korišćenje šećera na globalnom nivou povećano je sa 11 na oko 145 miliona tona godišnje. Stručnjaci to objašnjavaju porastom populacije i boljim ekonomskom statusom. Šećer, koji je nekada bio redak dodatak jelima, sada je postao neizbežan sastojak.\nDr Mirijam Vos sa Univerziteta Imori u Atlanti i njeni saradnici obavili su istraživanje koje je pokazalo da unošenje velike količine šećera može da dovede do povećanja nivoa masti u krvi. A visoki nivoi holesterola i triglicerida povećavaju opasnost od kardiovaskularnih oboljenja.\nU istraživanju, koje je trajalo šest godina, korišćeni su podaci američke vlade o ishrani i praćen je nivo masnoće u krvi šest hiljada odraslih osoba, koje su bile podeljene u pet grupa, u zavinosti od dnevne količine šećera koju su unosili.\n"Grupa koja je konzumirala najviše šećera, unosila je u proseku 46 kašičica šećera. Grupa koja je konzumirala najmanje, unosila je prosečno tri kašičice na dan", kaže dr Vos i dodaje: "Zaključili smo da oni koji uzimaju dosta šećera imaju više rizičnih faktora za kardiovaskularna oboljenja".\nMeđu njih, na primer, spada smanjenje takozvanog "dobrog holesterola". Istraživanje je pokazalo da unošenje velike količine šećera negativno utiče na nivo "dobrog holesterola u krvi", koji je dobar za srce i krvne sudove.\n"Vrlo zanimljiv podatak iz ovog istraživanja je da sa povećanjem unošenja šećera raste broj triglicerida, dok se dobar holesterol smanjuje", priča Vosova.\nNaučnici su otkrili da je nivo dobrog holesterola kod onih koji su konzumirali najviše šećera bio za 20 odsto niži od nivoa zabeleženog kod osoba koje su unosile najmanju količinu šećera.\nLjudi koji žele da izbegnu srčane probleme trebalo bi da vode računa koliko šećera se nalazi u njihovoj ishrani i da ga na osnovu toga smanje na optimalni nivo, preporučuju stručnjaci. Američko udruženje kardiologa preporučuje ženama da dnevno unose do 100 kalorija šećera a muškarcima ne više od 150 kalorija, prenosi časopis "Sajens".


Širom BiH obilježava se Dan ružičastih majica, Međunarodni dan prevencije vršnjačkog nasilja – NTVIC\nU saradnji sa partnerima, World Vision BiH obilježava Dan ružičastih majica, Međunarodni dan prevencije vršnjačkog nasilja u 34 škole u BiH i online prostoru, prenosi Anadolu Agency (AA).\nOve godine, Dan ružičastih majica obilježavaju pod sloganom “Ne budi sila iza profila 2.0/Don’t be mean behind the screen 2.0”, ukazujući tako na porast vršnjačkog nasilja i pritiska u online sferi, koje ostavlja duboke posljedice na mentalno zdravlje djece.\nU školama će biti održane kreativne i edukativne radionice u kojima će učestvovati više od 5.000 učenika, dok će u online sferi organizirati pričaonice u kojima mogu učestvovati djeca iz svih dijelova zemlje.\nNa ovaj način, World Vision BiH potiče djecu i mlade da jedni sa drugima otvoreno razgovaraju o veoma prisutnom problem nasilja među vršnjacima, te im pruža priliku da od odraslih osobama, stručnih u domenima psihologije i rada sa djecom, zatraže savjete i pomoć.\n“Cilj nam je stvoriti siguran prostor u kojem se djeca iz cijele BiH mogu povjeriti o problemima u odnosima sa vršnjacima, ali i potražiti pomoć. Osim toga, želja nam je odgajati generaciju djece koja se o vlastitom mentalnom zdravlju brine bez zadrške, i bez srama traži podršku u tretiranju mentalnih poteškoća i oboljenja”, izjavila je Anesa Muhović, predstavnica nevladine organizacije World Vision BiH.\nPričaonica je organizirana u saradnji sa Pokretom mladih “Vrijedni pažnje”, Odborom djece i mladih projekta “Povezivanje tačaka i Plavim telefonom”.\nKroz brojne ankete i fokus grupe sa djecom, kao i mini istraživanja koja su proveli oni sami, World Vision svjedoči povećanju broja djece koja su doživjela vršnjačko nasilje. Ovaj vid nasilja se manifestuje kroz ponavljajuće izrugivanje, širenje glasina, isključivanje iz društva i fizičko nasilje među vršnjacima.\nDjeca koja su preživjela nasilje izjavljuju da su posljedice brojne, počevši od pojačane anksioznosti i strepnje, na koncu vodeći ka depresivnim poremećajima i dugoročnim problemima sa mentalnim zdravljem.\nAktivnost obilježavanja Međunarodnog dana prevencije vršnjačkog nasilja, nadgradnja je programa organizacije World Vision BiH kroz koji se svakodnevno, kroz rad sa omladinskim klubovima, programe vršnjačke edukacije i program razvoja životnih vještina u školama širom BiH radi na prevenciji nasilja.\nGrađani u BiH u većim količinama kupuju brašno, nadležni kažu da nema razloga za strah\nNevrijeme stvorilo probleme: Kolaps na planinskim prevojima, u ZDK vjetar skidao krovove i obarao stabla


Pobjeda Srbije na startu “Akropolis kupa“ – Kosarka24\nPobjeda Srbije na startu “Akropolis kupa“\nU sklopu priprema za FIBA Olimpijski kvalifikacioni turnir koji se u Beogradu održava od 29. juna do 04. jula, reprezentacija Srbije se nalazi u Atini gdje je danas započela učešće na „Akropilis kupu“.\nRival „Orlova“ bila je selekcija Portorika, a momci u plavim dresovima su odnijelu pobjedu rezultatom 68:80.\nOd starta meča, prvog za tim Srbije nakon okupljanja, petorka u sastavu Jović, Marjanović, Bjelica, Anđušić i Dobrić je ostvarila početnu prednost uz nekoliko atraktivnih poteza. U drugom dijelu prvog perioda, ekipa Portorika je zahvaljući šutu iz daljine uspjela da dođe do preokreta i da košem uz zvuk sirene dođe do prednosti od 21:19. U drugoj dionici, izabranici Igora Kokoškova su u potpunosti preuzeli kontrolu nad ritmom i tokom susreta, što je veoma brzo donelo dvocifrenu prednost za Srbiju, uz maksimalnih +19 (32:51) početkom trećeg perioda.\nReprezentacija Portorika nije odustajala, već je u nekoliko navrata uspevala da svoj zaostatak smanji i prednost Srbije učini jednocifrenom. Ipak, u sastavu Srbije je bilo dosta raspoloženih igrača koji su uvijek pronalazili način da osiguraju vođstvo i sigurno privedu meč kraju.\nŠansu da zaigra na današnjem meču, dobilo je svih 12 reprezentativaca koje je na raspolaganju imao selektor Kokoškov. Najefikasniji je bio Filip Petrušev koji je zabilježio 21 poen, dok su ga pratili Ognjen Dobrić sa 15. Danilo Anđušić sa 12 i Boban Marjanović sa 11 poena. Nemanja Bjelica je sa 12 skokova bio najbolji u tom segmentu igre na večerašnjem meču.\nKompletnu statistiku sa utakmice Portoriko – Srbija možete pogledati OVDE.\nNaredni meč, „Orlovi“ igraju već sutra od 16 časova protiv Meksika.\nPrevious Zvezda se pojačala iz Budućnosti\nNext Povreda Bogdanovića, poraz Atlante


Budžet / O agenciji / Bezbednosno-informativna agencija\nProjekcija za 2015. godinu\nPregled rasporeda sredstava utvrđenih Uputstvom* za potrebe Bezbednosno-informativne agencije u 2015. godini.\nBudžet Agencije za 2014. godinu utvrđen je Zakonom o budžetu Republike Srbije za 2014. godinu („Službeni glasnik RS”, br. 110/13), u skladu sa Predlogom finansijskog plana Agencije.\nPregled realizacije budžetskih sredstava Agencije za 2014. godinu.\nBudžet Agencije za 2013. godinu utvrđen je Zakonom o budžetu Republike Srbije za 2013. godinu („Službeni glasnik RS” br. 114/12 od 04.12.2012. godine), u skladu sa Predlogom finansijskog plana Agencije, a konačan iznos budžeta Agencije za 2013. godinu utvrđen je Zakonom o izmenama i dopunama Zakona o budžetu Republike Srbije za 2013. godinu („Službeni glasnik RS″ br. 59/13 od 05.07.2013. godine) i odobrenim sredstvima iz donacije.\nPregled odobrenih i realizovanih budžetskih sredstava Agencije za 2013. godinu\nBudžet Agencije za 2012. godinu utvrđen je Zakonom o budžetu Republike Srbije za 2012. godinu ("Službeni glasnik RS" broj 101/2011), u skladu sa Predlogom finansijskog plana Agencije.\nPregled predloženih, odobrenih i realizovanih budžetskih sredstava Agencije za 2012. godinu.\nNa osnovu zaklјučka Državne revizorske institucije o sprovođenju revizije u Bezbednosno-informativnoj agenciji, broj 400-278/2013-1 od 12.02.2013. godine, u periodu od 01.03. do 15.07.2013. godine sprovedena je revizija Finansijskog izveštaja za 2012. godinu i revizija pravilnosti poslovanja BIA u 2012. godini.\nTokom avgusta 2013. godine Državna revizorska institucija sačinila je Konačni izveštaj o reviziji godišnjeg finansijskog izveštaja BIA za 2012. godinu u kome je poslovanje Agencije ocenjeno pozitivno.


Više od polovine omladine u BiH ne traži posao zbog lenjosti - Biznis i Finansije\nHome\tVestiBiznis & Finansije\tViše od polovine omladine u BiH ne traži posao zbog lenjosti\nIstraživanje je pokazalo da je oko 60 posto mladih ljudi u BiH bez zaposlenja zbog toga što se nudi mali broj poslova na tržištu rada ali i zbog toga što mladi očekuju da neko drugi nađe posao umesto njih. Takođe, isto istraživanje je pokazalo da mnogi mladi ljudi u BiH imaju velika očekivanja o tome koliko oni zaslužuju nakon završenog školovanja dok, nasuprot tome, vrlo malo razmišljaju o tome kakvo znanje se traži od njih na tržištu rada. Mnogi mladi ljudi u BiH nasledili su razmišljanja o radu iz socijalističke Jugoslavije, kada se podrazumevalo da svako ko ima diplomu odmah dobije i zaposlenje.\nGodišnje se oko 80 miliona evra podeli institucijama za zapošljavanje, koje se suočavaju sa više od pola miliona nezaposlenih osoba, od čega je njih 40.000 sa visokom stručnom spremom. U istraživanju se naglašava da poseban problem predstavlja činjenica da je vrlo mali broj mladih ljudi u BiH koji se odluče na pokretanje vlastitog biznisa.\nNermana Ajanović iz kompanije Posao.ba izjavila je da mladi ljudi u BiH obično imaju velika očekivanja nakon završenog školovanja ali i da postoji veliki broj diplomaca na tržištu rada. Istraživanje ‘Popularije‘ je na kraju pokazalo da se BiH nalazi u „začaranom krugu” u vezi sa zapošljavanjem mladih osoba.\n„U zemlji postoji vrlo teška ekonomska situacija, nizak kvalitet obrazovanja, velika očekivanja mladih ljudi i nedostatak praktičnog iskustva i relevantnih veština za tržište rada”, navodi se u istraživanju.\nIz ove agencije poručuju da sticanje fakultetske diplome u BiH danas skoro da ništa i ne znači kada većina mladih nemaju priliku da nađu zaposlenje.\n„Činjenica je da univerzitetska diploma danas ne znači ništa posebno kada imamo 20.000 mladih ljudi koji svake godine završe fakultet u BiH”, zaključuje se u izveštaju ‘Popularije’.


Saopštenja - Stranica 20 od 22 - Istinomer\nZaječarci razgovarali o odgovornosti za datu reč\nNakon Leskovca i Čačka, okrugli sto „Istinomer – Da se ne lažemo“, održan je 15. decembra i u Zaječaru. I ovoga puta razgovaralo se o odgovornost za javno izgovorenu reč, pre svega o obećanjima koje političari daju građanima. Učešće na skupu uzeli su Ivan Joković, predsednik Skupštine grada, funkcioner koalicije „Živim za Zaječar-Boško Ničić“, Ivana […]\nRegionalna konferencija „Građani na straži“, u organizaciji CRTA-e, održana je 7. decembra u Beogradu. O tome da li građani prate i kontrolišu rad državnih funkcionera i institucija, kao i o tome koliko je to moguće, na okruglom stolu pod nazivom „Budna javnost – odgovorni političari?“ govorili su poverenik za informacije od javnog značaja i zaštitu […]\nI u Čačku o odgovornosti\nOkrugli sto pod nazivom „Istinomer – da se ne lažemo“, nakon Leskovca, održan je 3. decembra i u Čačku. Skup je izazvao veliko interesovanje lokalnih stranačkih funkcionera i građana, pa su učešće na tribini uzeli predstavnici gotovo svih partija u Čačku. Učestvovali su Veljko Negovanović (SPS), predsednik Skupštine grada, Vladica Gavrilović, član Gradskog veća i […]\nIstinomer – most između građana i političara\nPrvi okrugli sto pod nazivom „Istinomer – Da se ne lažemo“, održan je 26. novembra u Leskovcu. Gosti debate bili su gradonačelnik Slobodan Kocić (DS), savetnik u Direkciji grada za urbanizam i izgradnju Slaviša Zlatanović iz URS i funkcioner SNS-a Aleksandar Jovanović. Osim političara u debati su učestvovali i urednik Istinomera Zvonko Ninkov, glavna i […]


Zemlji prete temperature kakvih nije bilo duže od milion godina - MediaSfera\nZadržavanje temperatura na 1,5 do 2 stepeni iznad predindustrijskih nivoa moglo bi da bude mnogo teže nego što se do sada mislilo, pokazala je nova studija. Prema radu objavljenom u časopisu „Proceedings of the National Academy of Sciences“, čak i ako bi se sve države sveta pridržavale Pariskog sporazuma, postoji velika opasnost da će Zemlja ući u uslove koje klimatolozi nazivaju „Zemlja staklenik“.\nAutori su u studiji identifikovali deset procesa koji bi mogli da imaju efekat domina i da deluju po principu povratne sprege tako da rast temperatura više neće zavisiti samo od ljudske emisije ugljen-dioksida.\nU tu grupu spadaju otapanje leda, oslobađanje metanovih hidrata s dna okeana, slabljenje kopnenih i morskih odvoda ugljen-dioksida, porast aktivnosti bakterija u okeanima, odumiranje amazonskih prašuma, smanjenje snežnog pokrivača na severnoj hemisferi, nestanak arktičkog leda u letnjim mesecima, ali i smanjenje antarktičkih morskih i kopnenih ledenih ploča.\nNa primer, otapanje leda iz zemlje oslobodiće velike količine metana, koji je mnogo snažniji od ugljen-dioksida.\nTo će jačati efekat staklenika, dalji porast temperatura i dalja otapanja. Naime, naučnici predviđaju da će okeani, koji trenutno apsorbuju i toplotu i ugljen-dioksid i deluju kao njihovi odvodi i skladišta, u jednom trenutku naglo početi da oslobađaju ugljen-dioksid.\nPrema novoj studiji, to bi moglo da počne da se događa već pri temperaturama od oko 2 stepena višim od predindustrijskih. Autori predviđaju da bi temperature s vremenom mogle da se stabilizuju na globalnom proseku koji bi bio od 4 do 5 stepeni viši od predindustrijskog, dok bi nivoi mora mogli da narastu za oko 10 do 60 metara.\n„Prelaženje praga vodilo bi prema mnogo višim prosečnim temperaturama od bilo kojih međuglacijalnih u poslednjih 1,2 miliona godina. Ako se prekorači prag, dobijena putanja verovatno bi uzrokovala ozbiljne poremećaje ekosistema, društva i ekonomija. Potrebna je kolektivna ljudska akcija da se Zemljini sastavi usmere daleko od potencijalnog praga i stabilizuju. Takva akcija podrazumeva upravljanje biosferom, klimom i društvima“, upozoravaju autori, a prenosi „Index“.\nNeki stručnjaci predviđaju da bi u svetu toplijem oko 4 stepena mogla da živi oko desetina današnjeg broja stanovnika.\nTagoviklimatske promene leda otapanje porast temperature zemlja\nMuzej arheološko nalazište u Vinči: Neolitska metropola nadomak Beograda